title: Siperiankurppa

text: Siperiankurpan pesimäaluetta on keskinen Siperia ja Mongolian pohjoisosa. Maailmanpopulaation koko on 25 000–100 000 yksilöä. Lajin kanta on elinvoimainen. Siperiankurppa on muuttolintu, joka talvehtii Indonesiassa, Papua-Uudessa-Guineassa ja Australiassa. Laji havaittiin Suomessa Tohmajärven Niiralasta 13. kesäkuuta – 6. heinäkuuta 2008; kyseessä on vasta toinen havainto Euroopasta, ensimmäinen tehtiin Venäjällä 2002. .


title: Siperiankurppa

text: Siperiankurpan elinympäristöä ovat taigan niityt, ahot ja muut aukeat maisemat. Muutto- ja talvehtimisalueilla laji viihtyy erilaisilla kosteikoilla.


title: Siperiankurppa

text: Laji syö maassa eläviä hyönteisiä, matoja ja muita pieniä selkärangattomia.


title: Heathenreel

text: Heathenreel on Elvenkingin esikoisalbumi, joka julkaistiin 23. heinäkuuta 2001.


title: Victoria and Albert Museum

text: Victoria and Albert Museum, usein lyhennettynä V&A, on Lontoon Kensingtonissa sijaitseva maailman suurin sisustusesineiden museo. Erilaisten käsi- ja taideteollisuuden tuotteiden lisäksi siellä on muun muassa vanhaa maalaustaidetta ja jäljennöksiä antiikin rakennuksista. Museossa on 150 galleriaa ja yli neljä miljoonaa esinettä.


title: Victoria and Albert Museum

text: Museo sai alkunsa vuoden 1851 Lontoon maailmannäyttelystä.


title: Victoria and Albert Museum

text: V&A on yksi kolmesta suuresta museosta Exhibition Roadin varrella Etelä-Kensingtonissa. Kaksi muuta ovat Science Museum ja Natural History Museum.


title: Predrag Stojaković

text: Predrag "Peja" Stojaković (; s. 9. kesäkuuta 1977, Požega, Jugoslavia) on serbialais-kreikkalainen entinen koripalloilija.


title: Predrag Stojaković

text: Tarkkakätisenä heittäjänä tunnettu Stojaković on NBA:n kaikkien aikojen kolmanneksi tarkin vapaaheittäjä ja neljänneksi eniten kolmen pisteen koreja heittänyt pelaaja. Hän voitti urallaan yhden NBA-mestaruuden.


title: Predrag Stojaković

text: Stojaković muutti 16-vuotiaana Kreikkaan pelatakseen koripalloa. Hän pelasi PAOK Thessalonikissa neljä kautta, joista viimeisenä hänet valittiin sarjan arvokkaimmaksi pelaajaksi.


title: Predrag Stojaković

text: NBA-uransa Stojaković aloitti Sacramento Kingsissä, jossa hän pelasi lähes kahdeksan kauden ajan. Kings varasi hänet ensimmäisellä kierroksella, mutta NBA:han hän siirtyi vasta kaudeksi 1998–1999. Kahden hieman heikomman kauden jälkeen Stojaković löi itsensä lopullisesti läpi kaudella 2000–2001 ja tuli toiseksi äänestyksessä kauden kehittyneimmästä pelaajasta.


title: Predrag Stojaković

text: Kahtena seuraavana kautena Stojaković jatkoi samaa tahtia. Hän pelasi molempina vuosina sekä voitti .


title: Predrag Stojaković

text: Kausi 2003–2004 oli tilastollisesti Stojakovićin uran paras. Sacramenton paras pistemies Chris Webber oli sivussa lähes koko kauden, jolloin Stojaković nousi joukkueen tärkeimmäksi hyökkäyspään pelaajaksi. Runkosarjan jälkeen hän johti liigaa tehdyissä kolmen pisteen koreissa (240) sekä vapaaheittotarkkuudessa (92,7 %) ja oli pistetilaston toinen 24,2 pisteellä ottelua kohden.


title: Predrag Stojaković

text: Vuoden 2006 alussa Stojaković kaupattiin Indiana Pacersille vaihdossa Ron Artestiin. Pacers-pesti jäi kuitenkin lopulta vain puolen vuoden mittaiseksi.


title: Predrag Stojaković

text: Ennen kauden 2006–2007 alkua Stojaković vaihdettiin New Orleans Hornetsiin vaihdossa Andrew Bettsin varausoikeuksiin. Kahdeksannessa pelissään uuden joukkueensa riveissä hän teki uudeksi ottelukohtaiseksi ennätyksekseen 42 pistettä. Suuri osa kaudesta meni kuitenkin sivuun loukkaantumisten ja selkäleikkauksen takia. Kaudella 2007–2008 Stojaković palasi lähes huippuvuosiensa kuntoon ja oli joukkueensa tärkeimpiä pelaajia.


title: Predrag Stojaković

text: Stojaković edusti Hornetseja vielä kauden 2010–2011 alussa, jonka jälkeen hänet myytiin Toronto Raptorsille. Hän pelasi Raptorsissa vain kaksi ottelua loukkaantumisten takia, ja lopulta Toronto osti hänet ulos sopimuksesta. Pian tämän jälkeen Stojaković siirtyi Dallas Maverickseihin. Kauden päätteeksi Stojaković voitti ensimmäisen NBA-mestaruutensa.


title: Predrag Stojaković

text: Joulukuussa 2011 hän ilmoitti lopettavansa ammattilaiskoripalloilun. Lopettamiseen vaikuttivat hänen jatkuneet selkä- ja niskaongelmansa.


title: Predrag Stojaković

text: Stojaković voitti Jugoslavian paidassa EM-pronssia vuonna 1999. EM-kultaa hän voitti vuonna 2001 ja MM-kisoista hän voitti kultaa vuonna 2002. Vuoden 2001 EM-kisoissa hänet valittiin turnauksen arvokkaimmaksi pelaajaksi.


title: Wyrd

text: Wyrd Elvenkingin toinen studioalbumi, joka julkaistiin 19. huhtikuuta 2004.


title: Norman Whiteside

text: Norman Whiteside (s. 7. toukokuuta 1965 Belfast) on pohjoisirlantilainen jalkapalloilija, joka edusti maataan kaksissa MM-kisoissa. Urallaan hän edusti Manchester Unitedia ja Evertonia ennen kuin joutui lopettamaan uransa loukkaantumisten takia 26-vuotiaana.


title: Norman Whiteside

text: Manchester Unitedissa Whiteside debytoi kaudella 1981–1982, ollen nuorin debytoinut ManUssa sitten Duncan Edwardsin. Seuraavalla kaudella Whiteside pelasi liigacupin ja FA Cupin loppuottelussa. Belfastilainen teki nuorimpana pelaajana molemmissa finaaleissa maalin. Liigacupin finaalin ManU hävisi, mutta FA Cupissa se kukisti Brighton & Hove Albionin 4–0.


title: Norman Whiteside

text: Vuoden 1982 MM-kisoissa Whiteside rikkoi Pelén ennätyksen nuorimpana pelaajana MM-kisoissa. Hän oli debytoidessaan 17-vuotias ja 41 vuorokauden ikäinen. Kisoissa Whiteside oli Pohjois-Irlannin aloituskokoonpanossa jokaisessa viidessä ottelussa, mukaan lukien historiallisessa 1–0-voitossa Espanjaa vastaan. Alkulohkonsa voittanut Pohjois-Irlanti putosi toisella kierroksella.


title: Norman Whiteside

text: Vuoden 1986 MM-kisoissa Pohjois-Irlannin tie katkesi jo alkulohkoon. Alkulohkon ottelussa Algeriaa vastaan Whiteside onnistui maalinteossa, kun Pohjois-Irlanti jäi 1–1-tasapeliin. Yhteensä Whiteside pelasi 38 maaottelua, joissa hän teki 9 maalia.


title: Norman Whiteside

text: Keskushyökkääjänä uransa aloittanutta Whitesidea ryhdyttiin myöhemmin peluuttamaan keskikentällä. Whiteside oli muun muassa monipuolisuutensa ansiosta pidetty pelaaja fanien keskuudessa.


title: Norman Whiteside

text: Vuonna 1989 Norman Whiteside sai lähteä Manchester Unitedista ja siirtyi Evertoniin. Evertonissa hän pelasi vain 29 ottelua ennen kuin päätti vuonna 1991 lopettaa uransa kun lääkäri oli sanonut ettei hän enää mahdollisesti kävelisi jos jatkaisi pelaamista. Whitesiden polvi oli operoitu uran aikana 13 kertaa.


title: Science Museum

text: Science Museum on Lontoon Kensingtonissa sijaitseva tiede- ja tekniikkamuseo. Museo on perustettu vuonna 1857. Sinne sijoitettiin osa vuoden 1851 Lontoon maailmannäyttelyn esineistöstä. Välillä museon nimi oli Suuri Patenttimuseo, mikä viittaa siihen, että museon kokoelmissa on lähinnä keksintöjä. Museon kokoelmissa on yli 300 000 esinettä, joiden joukossa on maailman vanhin höyrykone, ensimmäinen suihkumoottori, jäljennös Francis Crickin ja James Watsonin DNA:n rakennemallista sekä Mika Häkkisen kolaroima Formula 1 -auto.


title: Science Museum

text:
Museossa on erityisiä osastoja eri-ikäisille lapsille.
Science Museum on yksi kolmesta suuresta museosta Exhibition Roadin varrella Etelä-Kensingtonissa. Kaksi muuta ovat Victoria and Albert Museum ja Natural History Museum.


title: Live in the U.K.

text: Live in the UK on saksalaisen power metal -yhtye Helloweenin ensimmäinen livealbumi, joka ilmestyi vuonna 1989. Muutamissa maissa albumi julkaistiin nimellä Keepers Live. Yhdysvalloissa albumin nimenä oli I Want Out – Live. Kappaleet nauhoitettiin Edinburghissa, Skotlannissa ja Manchesterissa, Englannissa marraskuussa 1988.


title: Haste the Day

text: Haste the Day on yhdysvaltalainen kristillinen metalcore-yhtye, joka perustettiin vuonna 2001. Yhtye on kotoisin Indianapoliksesta, Indianasta, ja sillä on levytyssopimus Solid State Recordsin kanssa. Yhtyeen nimi on peräisin virrestä ”It is Well with My Soul”. Metalcore-tyylistään huolimatta Haste the Day pitää itseään enemmänkin rock and roll -yhtyeenä.


title: Haste the Day

text: Laulaja Jimmy Ryan jätti yhtyeen sen jälkeen, kun hän otti vastaan työn levy-yhtiössään, Tooth & Nail Recondsissa. Ryanin viimeinen konsertti Haste the Dayn kokoonpanossa tapahtui yhtyeen kotikaupungissa Indianapoliksessa 30. joulukuuta 2005.


title: Haste the Day

text: Jäljellä olleet jäsenet jatkoivat Euroopan kiertuetta The Juliana Theoryn kanssa, ja yhtyeen kokoonpanossa lauloi Stephen Keech, joka soittaa Denveristä kotoisin olevassa New Day Awakeningissa. 23. helmikuuta 2006 Haste the Day ilmoitti lehdistötiedotteessaan, että Keech oli virallisesti liittynyt yhtyeen laulajaksi.


title: Haste the Day

text: Haste the Dayn DVD julkaistiin osana yhtyeen kolmannen albumin "Pressure the Hinges" erikoispainosta. DVD sisältää yhtyeen siihen saakka ilmestyneet musiikkivideot ”The Closest Thing to Closure”, ”American Love” ja ”When Everything Falls”. Lisäksi se sisältää kuva-aineistoa Jimmy Ryanin viimeisestä konsertista, Stephen Keechin mukana olevan The Truth Tour -konsertin (mukana Bleeding Through, Between the Buried and Me ja Every Time I Die -yhtyeet), sekä näyttämön takana -aineistoa. DVD:n tuotti Full Lock Media.


title: Haste the Day

text: Julkaistuaan "Pressure the Hingesin" ja päätettyään ”12 Days Of Christmas” -kiertueen Calico System, Heavy Heavy Low Low ja Flee the Seen -yhtyeiden kanssa, Haste the Day aloitti toisen kiertueensa From Autumn to Ashesin ja Maylene and the Sons of Disasterin kanssa. Vuoden 2007 kiertueellaan Atreyun kanssa, Marc McKnight, Atreyun basisti, soitti bassoa Haste the Dayssa.


title: Haste the Day

text: Heinäkuussa 2008 yhtye ilmoitti pyytäneensä kitaristi Jason Barnesia jättämään tehtävänsä tämän ilmoitettua luopuneensa kristinuskosta. Kokopäiväiseksi kiertuekitaristiksi pestattiin vanha ystävä Dave Krysl. Yhtyeen uusimman albumin "Dreamer" julkaisupäiväksi on ilmoitettu 14. lokakuuta 2008.


title: Jenni Vähämaa

text: Jenni Kaarina Vähämaa (s. 26. toukokuuta 1992 Lohja) on suomalainen kilpauransa lopettanut taitoluistelija. Hän aloitti taitoluistelun nelivuotiaana vuonna 1996.


title: Jenni Vähämaa

text: Vähämaan paras suoritus oli voitto vuoden 2007 Finlandia Trophyssa, jossa hän voitti muun muassa Euroopan mestari Carolina Kostnerin luistellen 163,29 pistettä. Finlandia Trophy oli Vähämaan ensimmäinen kilpailu aikuisten sarjassa, ja hänen tällöin saavuttamansa pistemäärä oli kaikkien aikojen toiseksi paras suomalaistulos jääden Susanna Pöykiön silloisesta Suomen ennätyksestä 0,69 pistettä.


title: Jenni Vähämaa

text: Vähämaa sijoittui kymmenenneksi ensimmäisissä aikuisten arvokisoissaan, EM-kilpailuissa Zagrebissa 2008. Hän menestyi hyvin myös nuorten MM-kisoissa. Vuonna 2006 hän oli kahdeksas, vuonna 2007 neljäs ja vuonna 2008 myös neljäs.


title: Jenni Vähämaa

text: Helsingin Urheilutoimittajat r.y. valitsi Jenni Vähämaan vuoden 2007 pääkaupungin urheiluteon tekijäksi. Vähämaa oli myös Helsingin Sanomien Vuoden lupaus.


title: Jenni Vähämaa

text: Vähämaa loukkasi nilkkansa joulukuussa 2008. Hän ilmoitti syksyllä 2009 ottavansa aikalisän harjoittelussaan motivaatio-ongelmien vuoksi ja päätti huhtikuussa 2010, ettei ura enää jatku.


title: Jenni Vähämaa

text: Vähämaa pelaa squashia ESRC-nimisessä seurassa.


title: William Hyde Wollaston

text: William Hyde Wollaston FRS (6. elokuuta 1766 – 22. joulukuuta 1828) oli brittiläinen tiedemies, joka löysi sekä palladiumin vuonna 1803 että rodiumin vuonna 1804.


title: William Hyde Wollaston

text: Wollaston oli vuonna 1802 ensimmäinen, joka havaitsi auringon spektrissä tummia viivoja, jotka myöhemmin tunnetaan nimellä Fraunhoferin viivat.


title: William Hyde Wollaston

text: Wollastonista tuli Royal Societyn jäsen vuonna 1793 ja hän toimi lyhyesti sen puheenjohtajana vuonna 1820. Hän sai vuonna 1802 arvostetun Copley-mitalin, jota on jaettu yhtämittaisesti vuodesta 1731.


title: William Hyde Wollaston

text: Wollastonille myönnettiin myös RS:n "Royal Medal" vuonna 1828. Hänen itsensä mukaan on nimetty vuodesta 1831 jaettu Wollaston-mitali; John Franklin nimesi vuonna 1821 hänen mukaansa Wollaston-järven Saskatchewanissa, Kanadassa.


title: Innocent Victim

text: Innocent Victim on brittiläisen Uriah Heep -yhtyeen marraskuussa 1977 julkaistu yhdestoista studioalbumi. Levyllä yhtye pyrki tekemään AOR- ja poptyylistä musiikkia, ja tyylinmuutoksen vuoksi se menetti vanhoja fanejaan. Albumilla on muun muassa kappale ”Free Me”, joka oli suuri hitti Keski-Euroopassa ja Uudessa-Seelannissa.


title: Innocent Victim

text: "Innocent Victimin" ilmestyessä Uriah Heep oli silloisessa Länsi-Saksassa suositumpi kuin koskaan. Albumia myytiin siellä yli miljoona kappaletta, ja se on Saksassa yhtyeen myydyin levy. Sen sijaan yhtyeen kotimaassa Britanniassa se oli Uriah Heepin toinen albumi peräkkäin, joka ei noussut listalle. Lisäksi Yhdysvalloissa "Innocent Victim" oli yhtyeen ensimmäinen Billboard 200 -albumilistan ulkopuolelle jäänyt studioalbumi.


title: Innocent Victim

text: Levyn Euroopan-painoksessa on David Shorttin suunnittelema ja taiteilija John Holmesin piirtämä käärme. Yhdysvalloissa ja Kanadassa albumi julkaistiin erilaisella kansikuvalla, jossa on kuvakollaasi yhtyeestä lavalla. Edellisen kerran kansi oli vaihdettu Amerikan-painoksessa vuoden 1971 albumilla "Look at Yourself".


title: Innocent Victim

text: Uriah Heepin edellinen albumi "Firefly" oli ilmestynyt helmikuussa 1977. Se esitteli uuden kokoonpanon, kun yhtyeeseen olivat liittyneet laulaja John Lawton ja basisti Trevor Bolder. Levyä pidettiin yleisesti ottaen onnistuneempana kuin edellisen laulajan David Byronin kanssa tehtyjä viimeisiä albumeja, joten monet fanit hyväksyivät Lawtonin uutena laulajana. Vaikka "Firefly" oli Uriah Heepin ensimmäinen Britannian listalla sijoittumaton albumi viiteen vuoteen, yhtye ei pitänyt taukoa, vaan ryhtyi tekemään toista levyä samalle vuodelle.Expanded De-luxe Editionin kansilehti 2004, s. 3.


title: Innocent Victim

text: Alkukesästä 1977 Uriah Heepin levy-yhtiö Bronze Records uudelleenjulkaisi Keski-Euroopassa singlenä kuusi vuotta vanhan kappaleen ”Lady in Black”. Siitä tuli suuri hitti Länsi-Saksassa, Itävallassa ja Sveitsissä, joissa kaikissa se kärkikymmenikköön. Parhaiten se menestyi Länsi-Saksassa, missä se soi paljon radiossa, nousi listan viidenneksi ja pysyi kärkisijoilla yli puoli vuotta. Menestyksen myötä Uriah Heep esitti ”Lady in Blackia” Euroopassa satoja kertoja konserteissa ja playbackinä televisiossa, vaikka kappaleen studioversiolla soittaneesta kokoonpanosta olivat vuonna 1977 jäljellä enää kosketinsoittaja-kitaristi Ken Hensley ja kitaristi Mick Box.


title: Innocent Victim

text: Musiikin virtaukset muuttuivat vuoden 1977 aikana, eikä Uriah Heepille tyypillinen Hammond-urkuihin perustuva raskas rock enää ollut muodissa. Yhdysvalloissa suosittuja rockyhtyeitä olivat nyt stadionrockyhtyeet Journey, Rush, Foreigner, Kansas, Heart, Supertramp ja Boston, jotka ottivat vaikutteita vuosikymmenen alun hard rockista ja progressiivisesta rockista, mutta esittivät musiikkiaan siistitymmin ja radioystävällisemmin. Syntyi uusi sukupolvi, AOR (lyhenne sanoista "adult oriented rock", ). Toinen suosittu rockmusiikin suuntaus oli punk. Vuonna 1977 osa Uriah Heepin jäsenistä oli kuitenkin noin 30-vuotiaita, joten yhtyeelle sopi paremmin esittää kappaleita samanikäisille ihmisille ja lähteä radioystävällisen aikuisrockin suuntaan.


title: Innocent Victim

text: Albumi äänitettiin Lontoon Roundhouse Recording Studiosissa heinä- ja syyskuussa 1977. Se oli yhtyeen kuudes levy, joka äänitettiin 24-raitanauhurilla. Levyn tekeminen aloitettiin ristiriitaisissa tunnelmissa, kun yhtye joutui miettimään, edustaisiko uusi albumi musiikillisesti yhtyeen 1970-luvun ensimmäisellä puoliskolla esittämää perinteistä linjaa, vai edellisten "High and Mighty"- ja "Firefly"-albumien tavoin jotakin uutta.Järvinen 2013, s. 379. Elokuussa Uriah Heep keskittyi konsertteihin ja esiintyi lukuisilla festivaaleilla, muun muassa Readingin festivaalien päälavalla.Järvinen 2013, s. 383.


title: Innocent Victim

text: Yhtyeen kokoonpano ja tuotantotiimi pysyivät edellisen albumin jälkeen samoina: "Innocent Victimillä" esiintyvät John Lawton (laulu), Ken Hensley (kitara, kosketinsoittimet, laulu), Mick Box (kitara), Trevor Bolder (basso) ja Lee Kerslake (rummut). Levyn tuottivat Bronze Recordsin johtaja Gerry Bron ja Ken Hensley. Hensley on kertonut nauttineensa työskentelystä lauluntekijä Jack Williamsin kanssa. Myös Mick Box piti levyn tekemisestä. Laulaja John Lawton esiintyi studiossa itsevarmemmin kuin edellisellä albumilla, jolla hän oli laulanut vain kolme viikkoa yhtyeeseen liittymisensä jälkeen.


title: Innocent Victim

text: Jo "Fireflylla" Uriah Heep oli siirtynyt pehmeämmän rockin suuntaan, mutta "Innocent Victim" on edeltäjäänsä monimuotoisempi ja hienostuneempi. Levy on sekoitus rockia ja balladeja.Expanded De-luxe Editionin kansilehti 2004, s. 4. "Innocent Victimillä" yhtye yritti tehdä Yhdysvaltain AOR-markkinoille myyvää musiikkia, joka miellyttäisi myös yhtyeen vanhoja faneja Euroopassa. Yhtyeen single ”Free Me” oli ollut samana vuonna iso hitti Keski-Euroopassa ja Uudessa-Seelannissa, minkä seurauksena yhtye alkoi viedä musiikkiaan enemmän popin suuntaan. "Uriah Heep – Easy Livin’" -kirjan kirjoittajan, muusikko Mika Järvisen mukaan "Innocent Victim" voisi olla minkä tahansa 1970-luvun lopulla aikuisrockia soittaneen yhtyeen levy ja vain kappaleet ”Free ’N’ Easy”, ”Illusion” ja ”Choices” voisivat olla peräisin miltä tahansa muulta Uriah Heepin albumilta.


title: Innocent Victim

text: Albumin tuottaneet Gerry Bron ja Ken Hensley loivat levylle siistin ja radioystävällisen äänimaailman.Järvinen 2013, s. 388. Mick Box totesi vuosia myöhemmin, että tyylinmuutos oli virhe. Muutoksen vuoksi yhtye menetti fanejaan, jotka pitivät 1970-luvun alussa julkaistuista "Demons and Wizards"- ja "Look at Yourself" -albumeista.Järvinen 2013, s. 387. Musiikillinen suunta aiheutti myös välirikon Ken Hensleyn ja John Lawtonin välille, koska Lawton olisi halunnut Uriah Heepin esittävän popin sijaan raskaampaa rockia. Hensley ei myöskään pitänyt siitä, että Lawton otti Iris-vaimonsa mukaan kiertueille, vaan piti sitä tunkeiluna. Hensley itse on kertonut halunneensa tehdä yhtyeessä kokeiluja ja kehittää sen musiikkia.


title: Innocent Victim

text: Ken Hensley kirjoitti albumin kappaleista yksin neljä. Basisti Trevor Bolder kirjoitti yhden kappaleen yhtyeen ulkopuolisen Ian McDonaldin kanssa, ja myös laulaja John Lawton ja kitaristi Mick Box tekivät yhden kappaleen yhdessä. Yhtye käytti levyllä myös ulkopuolista lauluntekijää, yhdysvaltalaista Jack Williamsia, joka oli työskennellyt The Who -yhtyeen Pete Townshendin ja Roger Daltreyn omistamassa kustantamossa. Williams kirjoitti "Innocent Victimin" kappaleista kaksi sekä yhden ystävänsä Hensleyn kanssa. Yhtye sovitti levyn kappaleet itse.


title: Innocent Victim

text: Aloituskappale ”Keep On Ridin’” on Ken Hensleyn ja Jack Williamsin yhdessä kirjoittama melko kevyt keskitempoinen poprockkappale, jota Mika Järvinen vertaa Smokie-yhtyeen materiaaliin. Kappale perustuu perussointuihin D ja G. Ken Hensleyn ”Flyin’ High” jatkaa poptyylisellä linjalla. Trevor Bolderin ja Ian McDonaldin tekemä ”Roller” on keskitempoinen rockkappale, jossa sekoittuvat säkeistöjen funk-tyylinen soitto ja kertosäkeistöjen nopeatempoisempi basson hallitsema rock. Solisti John Lawtonin ja kitaristi Mick Boxin tekemä ”Free ’N’ Easy” on albumin kappaleista selvästi rocktyylisin. Lawton kirjoitti kappaleen alkuperäisen riffin kotinsa eteisessä halvalla Gibson Les Paul –kopiolla ja teki siitä demon. Boxin ehdotuksesta riffiin lisättiin harjoituksissa variaatioita ja soolo-osa. Sovitukseltaan ”Free ’N’ Easy” on osittain kopio yhtyeen kappaleesta ”Easy Livin’”. Kappaleessa on esillä erityisesti Ken Hensleyn soittama slide-kitara. ”Free ’N’ Easystä” tuli suosittu livenumero, jota yhtye on esittänyt konserteissaan hyvin pitkään.Järvinen 2013, s. 384. Ken Hensleyn kirjoittama ”Illusion” on kertomus unelmoinnista, ja sen sovitus rakentuu kosketinsoittimen ja laulun ympärille.


title: Innocent Victim

text: B-puolen aloittava Ken Hensleyn sävellys ”Free Me” syntyi, kun sessiot olivat käytännössä jo lopussa. Hensley toi studioon demon, jonka oli tehnyt aivan äskettäin kotistudiossaan nopeasti muutaman ystävänsä kanssa. Mick Box on sanonut, että yhtye oli kappaleesta innoissaan ja Gerry Bronin mielestä se kuulosti heti hitiltä. John Lawtonin mukaan kappaleella ei ollut mitään tekemistä Uriah Heepin aiemman materiaalin kanssa, koska se oli yksinkertainen poplaulu. Jack Williamsin ”The Dance” yhdistelee reggaeta ja progressiiviselle rockille tyypillistä melodiaa. Albumin päättävä ”Choices” on niin ikään Jack Williamsin tekemä.


title: Innocent Victim

text: Albumin sessioissa syntyi myös yhtyeen yhdessä tekemä kappale ”The River”, joka ei kuitenkaan päätynyt albumille. Se on kuitenkin julkaistu joillakin CD-versioilla bonuskappaleena.


title: Innocent Victim

text: Albumin Euroopan-painoksen kannessa on David Shorttin suunnittelema ja taiteilija John Holmesin piirtämä käärme.Järvinen 2013, s. 389. Mick Boxin mukaan sillä on rumpali Lee Kerslaken silmät.Expanded De-luxe Editionin kansilehti 2004, s. 7. Mika Järvisen mukaan kansi on kaukana levyn musiikista ja ”fontteja myöten se voisi olla jonkun 1980-luvun kakkosdivisioonan kornin heavy metal -yhtyeen tekele”. Alkuperäisen vinyylipainoksen kansi on yksikantinen, ja levyn mukana tuli erillinen liite, jossa oli kappaleiden sanat.


title: Innocent Victim

text: Yhdysvalloissa ja Kanadassa käärmekansi korvattiin kuvakollaasilla yhtyeestä lavalla. Kuvia ympäröi käärmeennahkatehoste. Edellisen kerran kansi oli vaihdettu Pohjois-Amerikassa vuoden 1971 albumilla "Look at Yourself".Expanded De-luxe Editionin kansilehti 2004, s. 10. Myös Itä-Saksassa levyn kansikuva oli erilainen. Kyseisessä painoksessa on ruskea kartonkikansi sekä yhtyeestä piirretty kuva, joka on kopioitu edellisen "Firefly"-albumin avautuvasta sisäkannesta.


title: Innocent Victim

text: "Innocent Victim" ilmestyi marraskuussa 1977. Länsi-Saksassa albumi nousi listasijalle 15. Levyä myytiin siellä yli miljoona kappaletta, ja se on Saksassa levymyynnillä mitaten yhtyeen menestynein albumi. Britanniassa se oli yhtyeen toinen peräkkäinen albumi, joka ei noussut listalle. Lisäksi Yhdysvalloissa se jäi Uriah Heepin ensimmäisenä studioalbumina Billboard 200 -albumilistan ulkopuolelle. Norjassa "Innocent Victim" ylsi 13:nneksi ja Uudessa-Seelannissa 19:nneksi. Koska albumi oli suuri menestys Länsi-Saksassa, levy ilmestyi myös Itä-Saksassa, missä sen julkaisi maan ainoa levy-yhtiö Amiga. Kyseisen julkaisun myötä Uriah Heepin musiikki saavutti Itä-Euroopassa Amigan ja mustan pörssin kautta kymmeniä tuhansia ihmisiä. Rock ei ollut kyseisillä alueilla valtavirtaa vielä pitkään aikaan, ja esimerkiksi "Innocent Victimin" kappale ”Free Me” merkitsi itäeurooppalaisille huutoa vapaudelle.


title: Innocent Victim

text: Britanniassa albumin julkaisi Bronze Records tunnuksella BRON 504 ja Yhdysvalloissa Warner Bros. Records tunnuksella BSK 3145. Alun perin albumi julkaistiin vinyylilevynä, C-kasettina ja 8-raitana. Ensimmäisen CD-version julkaisi Castle Communications Britanniassa vuonna 1991, ja vuonna 1997 ilmestyi Essential-levy-yhtiön julkaisema remasteroitu versio, jolla oli bonuskappaleita. Vuonna 2004 julkaistiin Sanctuary Recordsin remasteroitu Expanded De-Luxe Edition, joka niin ikään sisälsi bonuskappaleita. Lisäksi vuonna 1998 Essential julkaisi "Three Classic Albums Vol. 2" -nimisen kolme CD:tä sisältävän erikoisalbumin, jolla oli studiolevyt "Firefly", "Innocent Victim" ja "Fallen Angel".


title: Innocent Victim

text: Brittiläisessä "Sounds"-lehdessä albumin arvioi kriitikko Geoff Barton, joka totesi, että levy ei ole maailmaa mullistava, käänteentekevä, tajunnan räjäyttävä, sielua polttava tai mahtavuuden huippu – ainoastaan ”ihan hyvä”.


title: Innocent Victim

text: AllMusic-sivuston Donald A. Guarisco antoi "Innocent Victimille" kaksi ja puoli arvostelutähteä viidestä mahdollisesta. Guariscon mukaan "Firefly" oli ollut paluu Uriah Heepin musiikillisille juurille, mutta "Innocent Victimillä" yhtye halusi jälleen lähteä kokeilujen tielle. Guarisco on sitä mieltä, ettei albumi pysy kasassa yhtä hyvin kuin edeltäjänsä, mutta se kiinnittää kuuntelijansa huomion kourallisella hyviä Uriah Heep -kappaleita. "Innocent Victimin" ongelma Guariscon mielestä on se, että se on hieman liian raskas ollakseen radioystävällinen, mutta vastaavasti esimerkiksi kappaleet ”Keep on Ridin’” ja ”Flyin’ High” ovat liian tarkoituksellisen popmaisia sopiakseen kunnolla ”Free ’N’ Easyn” kaltaisten napakakoiden rokkien joukkoon. Siitä huolimatta "Innocent Victim" on miellyttävä albumi, jossa on riittävän vahvaa materiaalia tyydyttämään Uriah Heepin ihailijoita. Kappaletta ”Free Me” Guarisco vertaa akustisuuden ja harmonioiden painotusten vuoksi Eagles-yhtyeeseen.


title: Innocent Victim

text:
Uriah Heepin kitaristi Mick Box pitää "Innocent Victimiä" luonnollisena jatkeena "Fireflylle". Kosketinsoittaja-kitaristi Ken Hensleyn mielestä "Innocent Victim" oli edelleen vuonna 2004 ”aika helppo” kuunneltavaksi, vaikkakaan ei ”todellakaan paras levy, jonka teimme”. Laulaja John Lawton on todennut, että "Innocent Victimillä" on muutamia hyviä raitoja, mutta se ei ole tarpeeksi yhtenäinen ja johdonmukainen.A-puoli
B-puoliUriah Heep: "Innocent Victim" -CD-levyn tiedot (Castle Communications ESMCD560).Muusikot
 Tuotanto


title: Iakkhos

text: Iakkhos () oli kreikkalaisessa mytologiassa Dionysoksen epiteetti erityisesti Eleusiin mysteereihin liittyen. Hänestä muodostui henkilöitymä rituaaliselle ilon huudahdukselle "iakkhe", jota käytettiin Eleusiksen kulkueissa


title: Iakkhos

text: Iakkhos kuvattiin nuorukaisena, joka kantaa kädessään soihtua ja johtaa juhlijoita. Joidenkin lähteiden mukaan Iakkhos oli Bacchuksen eli Dionysoksen synonyymi. Toisen tarinan mukaan Iakkhos oli Zeuksen ja Demeterin poika ja oli näin selkeästi eri henkilöitymä Dionysoksen kanssa, joka oli samalla tavalla Zeuksen poika, mutta jonka äitinä pidettiin Semeleä. Tarinasta on olemassa myös versioita, joissa Iakkhos on Dionysoksen ja Koren eli Persefonen poika.


title: Rane Raitsikka

text: Rane Raitsikka (oikealta nimeltään Harri Antero Jäntti, s. 4. lokakuuta 1965 Helsinki) on suomalainen kitaristi ja basisti. Hän on soittanut muun muassa Lamassa ja Smackissa. Vuonna 1989 hän muutti Los Angelesiin Yhdysvaltoihin ja asui siellä vuoteen 2010. Sen jälkeen hän muutti takaisin Suomeen ja alkoi soittaa kitaraa Tumppi Varonen & Problems? -yhtyeessä.


title: Rane Raitsikka

text: Rane Raitsikka sai lempinimensä Lama-yhtyeen laulajalta Epeltä, kun hän oli pannut Lepakon rakennustyömaalta löytämiään pieniä pommeja raitiovaunukiskojen väliin.


title: Rane Raitsikka

text:
Rane asui Helsingin Tapulikaupungissa ja vietti usein aikaansa Puistolassa, jossa Widowsilla ja Lamalla oli yhteinen harjoitustila. Widowsissa soittaneet Kakon veljekset Tapio (T.B. Widow) ja Jouni (Johnny Widow) opettivat hänet soittamaan, ja Ranen mukaan he olivat hänelle kuin isoveljiä. Hän arvelee kuitenkin, että olisi voinut alkaa soittaa muutakin kuin punk rockia, sillä hän oli jo lapsena ihaillut Albert Järvistä.
Rane aloitti muusikonuransa helsinkiläisissä punk-yhtyeissä Lamassa ja Unicefissa. Tosin hän oli jo ennen Lamaa soittanut Neurovisio-nimisessä yhtyeessä, jossa soitti myös myöhemmin Mustan Paraatin kitaristina tunnettu Saku. Rane tuli Lamaan vuonna 1982 sen jälkeen, kun yhtye oli tehnyt ensimmäisen albuminsa "Laman". Edellinen basisti Eno vietti paljon aikaa ulkomailla eivätkä Laman muut jäsenet olleet enää tyytyväisiä hänen soittotaitoonsa, joten he pyysivät Ranen hänen tilalleen. Rane soitti Lamassa yhtyeen toiminnan loppumiseen asti. Unicef perustettiin sen jälkeen, kun Eno oli tullut takaisin Suomeen Portugalista. Keikoilla Rane soitti kitaraa ja bassossa oli T. B. Widow. Rane on muistellut Unicefia sanoilla "sekavaa touhuu".


title: Rane Raitsikka

text: Rane soittaa bassoa Laman singlellä ”Ajatuksen loppu” (1983) ja sekä bassoa että kitaraa Unicefin ainoaksi jääneellä singellä ”Käkimassaa” (1983).


title: Rane Raitsikka

text: Vuonna 1984 Rane liittyi kitaristiksi Smackiin. Hän soittaa Smackin albumeilla "Rattlesnake Bite" (1985), "Live Desire" (1986), "Salvation" (1987) ja "Radical" (1988). Hän soittaa myös bassoa Ballsin esikoislevyllä "The Balls" (1989), mutta jo yhtyeen toisella levyllä hänen tilalleen tuli Jimi Sero.


title: Rane Raitsikka

text: Smack lähti ensimmäisen kerran Yhdysvaltoihin vuonna 1987 ja sai siellä kulttimainettakin, mutta yhtye tuli kuitenkin takaisin Suomeen. Ranen mukaan yhtye ”jämähti” Suomeen pariksi vuodeksi, eikä levy-yhtiö suostunut jakelemaan Smackin levyjä Yhdysvalloissa eikä edes maksamaan lentolippuja sinne. Vuonna 1989 Smack palasi Yhdysvaltoihin mutta hajosi pian sen jälkeen. Rane jäi asumaan Los Angelesiin.


title: Rane Raitsikka

text:
Los Angelesissa Rane Raitsikka soitti yhdessä muun muassa Guns N’ Rosesin Steven Adlerin ja Izzy Stradlinin, Lenny Kravitzin kitaristin Craig Rossin ja Foo Fightersin kitaristin Chris Shiflettin kanssa. Hän toimi myös kitaransoiton opettajana ja antoi soittotunteja muun muassa Social Distortionin laulunkirjoittajalle Mike Nessille.
Vuonna 1992 Rane soitti Loaded-yhtyeessä, jonka kanssa hän kävi keikalla myös Suomessa.


title: Rane Raitsikka

text: 1990-luvun alussa Rane toimitti NHL:n haastatteluita suomeksi salanimellä Leo Lahti, mutta työt loppuivat NHL:n työsulkuun 1994. Samalla hän menetti viisumin, jonka oli saanut työn perusteella. Hän asui Yhdysvalloissa vuosia ilman oleskelulupaa, mutta sai lopulta Yhdysvaltain kansalaisuuden avioiduttuaan yhdysvaltalaisen naisen kanssa.


title: Rane Raitsikka

text: Vuonna 2004 Rane liittyi Hangmen-yhtyeeseen ja soitti albumilla "Loteria". Marraskuussa 2009 hän kävi Suomessa Hangmenin kiertueella.


title: Rane Raitsikka

text: Rane Raitsikka muutti takaisin Suomeen vuonna 2010 ja liittyi kitaristiksi Tumppi Varosen Problems-yhtyeeseen. Hän soittaa yhtyeen livealbumilla "Suora lähetys", joka on äänitetty syksyllä 2010. Syksyllä 2010 Rane Raitsikka, Dave Lindholm ja Marjo Leinonen tekivät kiertueen nimellä Shoeshiners. Keväällä 2011 Rane soitti myös bassoa Laman kiertueella ja sai Suen arvion mukaan vanhat ystävänsä ”elämään uutta kevättä”. Elokuussa 2011 Rane soitti kitaraa suomalaisen hip hop -yhtye Notkean Rotan taustalla Kontufest-tapahtumassa Helsingin Kontulassa. Raitsikka liittyi yhtyeeseen kitaristiksi ja hän on mukana yhtyeen neljännellä albumilla "Notkea Rotta".


title: Rane Raitsikka

text: Raitsikka on myös mukana Notkea Rotta -yhtyeestä lohjenneessa Atomirotta -yhtyeessä.


title: Rane Raitsikka

text: Kun Radio City perustettiin vuonna 1985, jopa sen uutistoimittajien piti tietää, kuka on Rane Raitsikka. Keskisuomalaisen konserttiarviossa häntä nimitetään ”suomi-punkin ikoniksi”. Rumban arvion mukaan Rane Raitsikka on tuonut selvästi ”uutta eloa ja väriä” Problemsiin, ja Melrosen Tokelan mukaan hän on ”loistava Rolling Stones -tyyppinen kitaristi”.


title: Rane Raitsikka

text: Harri Jäntillä on 13 vuotta nuorempi sisar Mariam, joka tunnetaan laulajana nimellä Manna. Heidän isoisänsä oli arkkitehti Toivo Jäntti.


title: Rane Raitsikka

text: Jäntti on kertonut muuttaneensa pois lapsuudenkodistaan viisitoistavuotiaana. Hän asui muun muassa harjoituskämpällä ja omakustannelehden entisessä toimistossa. Yhdysvalloissa asuessaan hän oli ajoittain asunnoton ja pahassa huumekierteessä. Useiden epäonnistuneiden katkaisuyritysten jälkeen hän pääsi huumeista eroon vuonna 2000.


title: Rane Raitsikka

text: Jäntin entinen vaimo on yhdysvaltalainen Shannon Campbell. Hänen nykyinen puolisonsa on Jonna Nygren.


title: Iavnana

text: Iavnana () on georgialaisen kansanmusiikin laulutyyppi, joka on perinteisesti tarkoitettu tuutulauluksi mutta jota on käytetty myös parantavana lauluna sairaille lapsille. Jotkut iavnana-sanoitukset ovat kuitenkin opetuksellisia tai niissä on sankaritarina.


title: Iavnana

text: Genren nimi tulee lauluissa käytetystä kertosäkeestä "iavnana" (tai "iavnaninao", "nana naninao" jne.), johon sisältyy sana "nana" (ნანა). Sen on sanottu olevan peräisin esikristillisen äitijumalan nimestä. Jotkut säkeen muunnelmat, kuten "iavnana vardo nana", yhdistävät kahden eri kukan, orvokin ("ia") ja ruusun ("vardi"), nimet. Ne ovat yleinen aihe georgialaisessa kansanperinteessä sekä klassisessa kirjallisuudessa ja yhdistetään yleisesti feminiinin ja maskuliinin symboleihin.


title: Iavnana

text: Iavnana-lauluista on tallennettu yli 60 eri versiota. Suurin osa näistä tuutulauluista lauletaan suoraan lapselle, ja ne ovat säilyneet käytössä myös nyky-Georgiassa. Monet iavnana-variantit olivat kuitenkin sairaalle lapselle laulettuja tervehdyttämislauluja, jotka osoitettiin lapsen sijaan "herroille" ("batonebi") tai "enkeleille" ("angelozebi"). Näiden henkien uskottiin ottaneen isorokosta, tuhkarokosta, tulirokosta tai muusta tarttuvasta taudista kärsivän potilaan haltuunsa.


title: Iavnana

text: Useat georgialaiset runoilijat, kuten Ilia Tšavtšavadze, Akaki Tsereteli ja Galaktion Tabidze, ovat käyttäneet teoksissaan iavnana-motiiveja.


title: Ikarios

text: Ikarios () viittaa kreikkalaisessa mytologiassa kahteen eri hahmoon:


title: Museum of London

text: Museum of London on Lontoon kaupunginmuseo, joka esittelee Lontoon historiaa kivikaudelta nykypäivään. Sen ulkopuolella on pala roomalaisten rakentamaa kaupunginmuuria. Museo sijaitsee 1970-luvulla rakennetuissa tiloissa, ja se on ensimmäisiä museoita, joka pyrki luomaan kokonaisvaltaisen elämyksen pitkien lasivitriinien sijaan. Museon tiloissa on huoneita eri aikakausilta, esimerkiksi kokonainen kadunpätkä Viktorian ajalta. Sisäänpääsy on ilmainen. Lähin metroasema on St. Paul's.


title: M/S Bothniaborg

text: M/S Bothniaborg () on alankomaalaisen Wagenborg Shipping B.V. -varustamon omistuksessa oleva oleva ro-ro-rahtialus. Aluksen runko on rakennettu vuonna 2004 Daewoo Mangalia Heavy Industriesin telakalla Romaniassa, josta se hinattiin varustettavaksi Volharding Shipyard Harlingenin telakalle Alankomaihin. Kuollutta painoa "Bothniaborgilla" on 8 600 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Bothniaborg

text: Bothniaborgin sisaralus on M/S Balticborg.


title: M/S Bothniaborg

text: Maaliskuussa 2002 alus tilattiin Pohjois-Ruotsista Keski-Eurooppaan suuntautuvia metsäteollisuuden tuotteiden kuljetuksia varten. Huhtikuussa 2004 aluksen runko saapui Romaniasta Alankomaihin, jossa se varustettiin. 3. marraskuuta alus sai nimen.


title: M/S Bothniaborg

text: 8. marraskuuta alus luovutettiin C.V. Scheepvaartonderneming “Balticborg”:in (Wagenborg Shipping B.V.) omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Tämän jälkeen laiva aikarahdattiin Kappa Kraftlinerin liikenteeseen reitille Haraholmen–Bremen–Terneuzen–Sherness (joskus myös Södertälje sisältyy reittiin).


title: 10 (albumi)

text: 10 on suomalaisen laulajan Harri Marstion 10. ja viimeisin studioalbumi. Se julkaistiin vuonna 2006.


title: San Marinon Grand Prix 1981

text: San Marinon Grand Prix 1981 oli Formula 1 -sarjan osakilpailu, joka ajettiin 3. toukokuuta 1981 Imolan radalla Italiassa. Kilpailun voitti Brabhamilla ajanut Nelson Piquet, jolle voitto oli kauden toinen. Kysessä oli ensimmäinen San Marinon Grand Prix. Radalla oli edellisenä vuonna ajettu Italian Grand Prix.


title: Uusluterilaisuus

text: Uusluterilaisuus on aluksi Saksassa 1800-luvulla kehittynyt luterilainen reformivirtaus, joka korostaa tunnustuskirjojen, dogman, kirkon ja viran merkitystä. Uusluterilaisuus syntyi vastareaktioksi Valistuksen rationalismille, 1800-luvun liberalismille ja unionismille ja se on ollut yhteydessä herätysliikkeisiin. Uusluterilaisuutta ovat edustaneet mm. Wilhelm Löhe ja C. F. W. Walther sekä Suomessa Fredrik Gabriel Hedberg. Uusluterilaisuuteen laajemmassa merkityksessä luetaan kuuluvaksi myös Erlangenin koulukunta.


title: M/S Balticborg

text: M/S Balticborg () on alankomaalaisen Wagenborg Shipping B.V. -varustamon omistuksessa oleva oleva ro-ro-rahtialus. Aluksen runko on rakennettu vuonna 2003 Daewoo Mangalia Heavy Industriesin telakalla Romaniassa, josta se hinattiin vuonna 2004 varustettavaksi Volharding Shipyard Harlingenin telakalle Alankomaihin. Kuollutta painoa "Balticborgilla" on 8 600 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Balticborg

text: Balticborgin sisaralus on M/S Bothniaborg.


title: M/S Balticborg

text: Maaliskuussa 2002 alus tilattiin. Huhtikuussa 2004 aluksen runko saapui Romaniasta Alankomaihin, jossa se varustettiin. 3. marraskuuta alus sai nimen.


title: M/S Balticborg


title: Ikarios (Ateena)

text: Ikarios () oli kreikkalaisessa mytologiassa ateenalainen mies, joka Pandionin ollessa kuninkaana otti sydämellisesti vastaan Dionysoksen. Ikarios sai tältä viiniköynnöksen ja oppi viinin valmistamisen, ja Dionysos kehotti häntä jakamaan tietonsa myös naapureidensa kanssa.


title: Ikarios (Ateena)

text: Niin Ikarios meni eräiden paimenien luokse ja antoi näiden maistaa viiniä. Runsaan juomisen tuloksena paimenet juopuivat, ja luullen Ikarioksen myrkyttäneen heidät, kivittivät tämän kuoliaaksi; Hyginus tosin kertoo surman tapahtuneen nuijilla ja ruumiin jääneen hautaamatta. Päivän taas valjettua ja paimenten selvittyä he ymmärsivät asioiden laidan ja hautasivat Ikarioksen. Ikarioksen tytär Erigone löysi koiransa Mairan avulla isänsä haudan. Suruissaan isänsä kohtalosta hän hirtti itsensä.


title: Ikarios (Ateena)

text: Rangaistukseksi tästä Dionysos sai ateenalaisten tyttäret vimmaan käyttäytyä samalla tavoin. Kun nämä tiedustelivat Apollonilta itsemurhien syytä, saivat he vastaukseksi piittaamattomuutensa Ikarioksen ja Erigonen kohtalosta. Näin sai alkunsa vuosittainen juhla, jossa puihin ripustettiin hirtettyjä nukkeja ja annettiin juomauhreja näiden kahden muistolle.


title: Ikarios (Ateena)

text: Dionysoksen kerrotaan nostaneen Ikarioksen taivaalle Karhunvartijan tähdistöksi tai sen kirkkaimmaksi tähdeksi, Arcturukseksi (karhunmetsästäjä).


title: Camel (albumi)

text: Camel on samannimisen yhtyeen debyyttialbumi vuodelta 1973. Albumia myytiin yhtyeen kotimaassa Britanniassa ensimmäisen vuoden aikana noin 5 000 kappaletta, mikä oli yhtyeelle kohtuullinen aloitus, vaikka listalle albumi ei noussutkaan. Albumi jäi samalla ainoaksi MCA Recordsin julkaisemaksi Camel-levyksi.


title: Camel (albumi)

text: Albumi sisältää Camelin klassikoiksi laskettavat kappaleet ”Slow Yourself Down” ja ”Never Let Go”. ”Never Let Go” julkaistiin myös singlenä.


title: Camel (albumi)

text: Levy äänitettiin Pohjois-Lontoossa Morgan-studioilla, ja sessiot venyivät odotettua pidemmiksi, sillä yhtyeellä ja sen nuorella tuottajalla Dave Williamsilla ei ollut juurikaan aiempaa kokemusta studiotyöskentelystä. Kun levyä oli äänitetty vajaat kaksi viikkoa, tuli Williams siihen tulokseen, että yhtye tarvitsi laulusolistin. Kolme päivää kestäneiden ja turhaksi osoittautuneiden koe-esiintymisten jälkeen päätettiin, että yhtye vastaa lauluosuuksista itse. Äänityksiä viivytti myös tiukka konserttiaikataulu, johon sisältyi muun muassa kiertue Barclay James Harvestin lämmittelijänä marraskuusta joulukuuhun 1972.


title: Camel (albumi)

text: "Camel" ilmestyi MCA Recordsin julkaisemana helmikuussa 1973. Albumin kappaleista ovat kuitenkin muodostuneet klassikoiksi etenkin raidat ”Slow Yourself Down” sekä ”Never Let Go”, joka ilmestyi myös editoituna versiona singlenä B-puolenaan toinen albumin kappale ”Curiosity”. Erityisesti ”Never Let Go” muodostui suosituksi konserttikappaleeksi hyvin pitkäksi aikaa. Kappale tunnetaan kitara- ja mellotron-sooloistaan. Muita merkittäviä raitoja ovat ”Mystic Queen” sekä rytmikäs ”Arubaluba”.


title: Camel (albumi)

text: Vaikka albumi myi ensimmäisen vuoden aikana kohtalaiset 5 000 kappaletta, ei MCA halunnut julkaista enempää Camelin materiaalia. Niinpä yhtyeen manageri siirsi Camelin omaan Gama Recordsiinsa, ja Decca Recordsin kanssa solmitun pitkäaikaisen sopimuksen myötä yhtyeen seuraavan albumin, "Mirage" (1974), julkaisi Deccan alamerkki Deram Records.


title: Camel (albumi)

text:
A-puoli
B-puoli


title: Asaph Hall

text: Asaph Hall (15. lokakuuta 1829 – 22. marraskuuta 1907) oli yhdysvaltalainen tähtitieteilijä joka tunnetaan Marsin kuiden Phoboksen ja Deimoksen löytämisestä vuonna 1877. Hän määritteli myös muiden planeettojen kuiden sekä kaksoistähtien kiertoratoja, Saturnuksen pyörähdysajan ja Marsin massan.


title: Asaph Hall

text:
Hall syntyi Goshenissa, Connecticutissa. Työskenneltyään 16-vuotiaana kirvesmiehen oppipoikana hän aloitti myöhemmin opinnot Central Collegessa McGrawvillessa, New Yorkissa. Vuonna 1856 hän nai Angeline Stickneyn.
Vuonna 1856 Hall aloitti työn Harvard College Observatoryssa Cambridgessa, Massachusettsissa, ja hänestä tuli asiantuntija kiertoratojen laskemisessa. Hallista tuli avustava tähtitieteilijä US Naval Observatoryssa (USNO) Washington DC:ssä vuonna 1862, ja vuoden kuluessa saapumisestaan hänestä tehtiin professori.


title: Asaph Hall

text:
Vuonna 1875 Hallin vastuulle annettiin USNO:n 66 cm:n (26 tuuman) tähtikaukoputki, mikä oli aikansa suurin linssikaukoputki. Juuri tämän laitteen avulla Hall löysi Phoboksen ja Deimoksen. Hän havaitsi myös Saturnuksen valkean täplän, jota hän käytti planeetan pyörähdysajan laskemisessa. Vuonna 1884 Hall osoitti Saturnuksen Hyperion-kuun elliptisen kiertoradan taannehtivan noin 20° vuodessa.
Hall tutki myös parallaksia ja Seulasten tähtien asemaa.


title: Asaph Hall

text: Kuussa ja Phoboksessa sijaitsevat kraatterit on nimetty Hallin kunniaksi.


title: NBA:n tähdistöottelu

text: NBA:n tähdistöottelu () on koripallon NBA-liigan jokavuotinen näytösluonteinen ottelu, joka on samalla päätapahtuma. Ottelussa kohtaavat Itäisen ja Läntisen konferenssin parhaista pelaajista kootut joukkueet.


title: NBA:n tähdistöottelu

text: Joukkueiden valinta on kaksiosainen prosessi. Avausviisikot valitaan yleisöäänestyksellä, jonka jälkeen NBA-joukkueiden valmentajat äänestävät vaihtopelaajista. Itse ottelussa painopiste on yleisön viihdyttämisellä, kun liigan taitavimmat pelaajat esittelevät hienoimpia temppujaan. Vasta ottelun loppuhetkillä joukkueet alkavat keskittyä myös puolustamiseen.


title: Lontoon maailmannäyttely

text: Lontoon maailmannäyttely ("Great Exhibition of the Works of Industry of All Nations") vuonna 1851 oli ensimmäinen järjestetty maailmannäyttely.


title: Lontoon maailmannäyttely

text: Maailmannäyttelyn paviljongiksi rakennettiin Kristallipalatsi -niminen lasipalatsi, jonka suunnitteli arkkitehti Joseph Paxton.. Lasin ja metallin uudenlaista käyttöä soveltaneesta rakennuksesta tuli nopeasti näyttelyn tunnus. Näyttelyn jälkeen rakennus purettiin ja siirrettiin Sydehamin kukkulalle, ja siinä järjestettiin konsertteja ja näyttelyitä. Se tuhoutui tulipalossa vuonna 1936. Sen tilalle rakennettiin urheilukeskus, joka on antanut nimensä jalkapalloseuralle Crystal Palace.


title: Lontoon maailmannäyttely

text: Näyttelyyn osallistui 14 000 näytteilleasettajaa ja näyttelyssä kävi noin kuusi miljoonaa vierailijaa. Näistä ulkomaalaisia oli noin 60 000, joista noin puolet ranskalaisia.


title: Lontoon maailmannäyttely

text: Näyttely tuotti voittoa, joka käytettiin kolmen museon perustamiseen. Victoria and Albert Museum, Science Museum ja Natural History Museum saivat lipputulojen ansiosta aineistoa kokoelmiinsa sekä varoja toimintaansa.


title: Lontoon maailmannäyttely

text: Vuonna 1951 järjestetty Festival of Britain -tapahtuma ajoitettiin tarkoituksella vuoden 1851 maailmannäyttelyn satavuotisjuhlavuodelle, vaikkei se ollut sen tavoin maailmannäyttely.


title: Ikarios (Sparta)

text: Ikarios () oli kreikkalaisessa mytologiassa Oibaloksen, Spartan kuninkaan, ja Gorgofonen poika. Hänellä oli veljet Hippokoon ja Tyndareus, mutta heidän isänsä kuoltua ja Hippokoonin anastettua vallan Ikarios joutui pakenemaan Spartasta Tyndareuksen kanssa.


title: Ikarios (Sparta)

text: Ikarios meni naimisiin Periboian kanssa, ja liitosta syntyivät lapset Thoas, Damasippos, Imeusimos, Aletes, Perilaos ja Penelope.


title: Ikarios (Sparta)

text: Ikarioksen kerrottiin antaneen tyttärensä vaimoksi kosijalle, joka voittaisi juoksukilpailun. Odysseus teki näin, mutta tämän lähdettyä Penelope mukanaan Ithakaan, Ikarios, joka oli toivonut sulhasen jäävän Spartaan, lähti heidän peräänsä pyytäen tytärtään tulemaan takaisin. Tämä oli kuitenkin päättänyt lähteä miehensä mukaan.


Fundamentalistinen myöhempien aikojen pyhien Jeesuksen Kristuksen kirkko (engl. "Fundamentalist Church of Jesus Christ of Latter Day Saints") eli FMAP-kirkko on suurin myöhempien aikojen pyhien liikkeeseen kuuluvista moniavioisuutta harjoittavista yhteisöistä. Kirkon keskuspaikka on vanhastaan ollut Hilldalessa, Utahissa, joka muodostaa kaksoiskaupungin yhdessä Arizonassa sijaitsevan Colorado Cityn kanssa. Myös Bountifulissa Brittiläisessä Kolumbiassa on paljon liikkeeseen kuuluvia. Vuoden 2004 alusta liikkeen keskuspaikka näyttää kuitenkin siirtyneen Eldoradoon, Texasiin. Liikkeen uskollisin ydin on muuttanut sinne muodostettuun kommuuniin nimeltä "Yearning for Zion Farms" (Siionin kaipuun farmit). Kommuunin alueelle on myös rakennettu oma temppeli, jossa suoritetaan pyhiä toimituksia, jotka kirkon mukaan ovat välttämättömiä pelastuksen korkeimman asteen eli "korotuksen" saavuttamiseksi. Näitä ovat endaumenttiseremonia eli temppelivihkimys ja sinetöinti eli vihkiminen avioliittoon täksi ajaksi ja iankaikkisuudeksi. Nämä toimitukset voidaan toimittaa myös sijaistoimituksina kuolleiden puolesta.


title: Kymin Koskenpojat

text: Kymin Koskenpojat (KyKP) on kotkalainen urheiluseura, jonka lajivalikoimaan kuuluvat yleisurheilu, hiihto ja ampumahiihto. Seuralla on käytössään Laajakoskella Honkalan yleisurheilukenttä ja Hiihtomaa, jossa on eri pituisia hiihtoratoja, vaihdellen 0,5 kilometristä 5 kilometriin sekä hiihtomaarinne, ampumahiihtostadion ja kuntopiirialue. Hiihtoradoista on valaistu noin 5 km. Kymin Koskenpojat on järjestänyt vuodesta 1980 lähtien eri sarjoissa yhteensä seitsemän kertaa ampumahiihdon SM-kilpailut. Yleisissä sarjoissa seura järjesti ensimmäiset SM-tason kilpailut ampumahiihdossa vuonna 1984 ja hiihdossa vuonna 2006.


title: Kymin Koskenpojat

text: Kymin Koskenpojat perustettiin huhtikuussa 1917. Yleisurheilu kuului seuran pääurheilumuotoihin alusta lähtien. Vuonna 1919 seura järjesti ensimmäiset hiihtokilpailut tasamaahiihtona Kymijoen jäällä Laajakoskelta Pernooseen ja takaisin. Honkalan yleisurheilukenttä valmistui vuonna 1931 ja sen yhteyteen Seuratalo Honkala vuonna 1949. Ampumahiihto tuli vuonna 1968 mukaan seuran ohjelmaan. Hiihtoratojen rakennustyö alkoi vuonna 1978 ja ampumarata valmistui vuonna 1979.


title: Kymin Koskenpojat

text: Seuraa edustaneista urheilijoista tunnetuimpia on korkeushypyn Suomen mestari ja entinen Suomen ennätyksen haltija Juha Porkka.


title: Suomen Muusikkojen Liitto

text: Suomen Muusikkojen Liitto (SML) on vuonna 1917 perustettu ammattimuusikkojen SAK:lainen ammattiliitto. Se edustaa muusikkoja kaikilta musiikin aloilta. Liittoon kuuluu noin 3 400 jäsentä; noin kolmasosa Suomen kaikista ammattimuusikoista. Jäsenistä 1/3 on sinfoniaorkesterien muusikoita, loput freelancereita; suurin osa jäsenistä on miehiä.


title: Suomen Muusikkojen Liitto

text: Liiton palveluita ovat oikeus- ja sopimusneuvonta, työttömyyskassa, työehtosopimukset ja muu yleinen edunvalvonta. Lisäksi liitto valvoo tiettyjä muita Gramexin valvonnan ulkopuolisia oikeuksia jäsenten niin halutessa, kuten studiomuusikkojen oikeuksia tai elokuva- ja mainosmusiikin käyttöä. Liiton jäsenlehti on "Muusikko".


title: Suomen Muusikkojen Liitto

text: Muusikkojen liitto on Kopioston ja Gramexin jäsenjärjestö ja oli aikoinaan aktiivisesti perustamassa Gramexia. SML on International Federation of Musicians (FIM), Association of European Performers' Organisations (AEPO) ja Nordisk Musiker Union (NMU) järjestöjen jäsen. Ennen toista maailmansotaa SML teki yhteistyötä Henkisen Työn Yhtymän (HTY) kanssa. SML oli Suomen Ammattiyhdistysten Keskusliiton jäsen vuosina 1945–1957. Vuonna 1974 SML liittyi Suomen Ammattiliittojen Keskusjärjestöön.


title: Suomen Muusikkojen Liitto

text: Muusikkojen liiton puheenjohtaja on näkyvästi tekijänoikeusasioista julkisuudessa esiintynyt Ahti Vänttinen. Ennen puheenjohtajaksi tuloaan Ahti Vänttinen toimi liiton lakimiehenä.


title: Suomen Muusikkojen Liitto

text: Suomen muusikkojen liitolla on kolme taiteilijaresidenssiä. Jäsenet voivat käyttää residenssejä esimerkiksi harjoitteluun tai muuhun työskentelyyn. Ulkomaiden residenssit sijaitsevat Berliinin Kreuzbergissa ja Lontoon Fulhamissa. Suomen residenssi, Villa Vikan, sijaitsee Raaseporissa.


title: Joutomaa

text: Joutomaa on arvoton eli maatalouteen ja muuhun taloudelliseen hyötykäyttöön sopimaton maa-alue. Metsätaloudessa joutomaaksi määritellään alue, jolla puusto kasvaa vuoden aikana vähemmän kuin 0,1 m³/ha (kuori mukaan luettuna). Tämä tarkoittaa käytännössä ainoastaan yksittäisiä pensastavia ja kituliaita puita. Esimerkiksi lentohietikot, kalliot ja kelvottomat suot ovat joutomaita.


title: M/S Vasaland

text: M/S Vasaland () on Swedish Orient Line-varustamon omistama ro-ro-rahtialus. Aluksen on rakentanut raumalainen Rauma-Repola Oy vuonna 1984. Kuollutta painoa "Vasalandilla" on 12 870 tonnia. Alun perin aluksen nimi oli "Oihonna". Alus on rekisteröity Yhdistyneen kuningaskunnan lipun alle ja sen kotisatama on Lontoo. Nykyisin suomalainen rahtivarustamo Finnlines liikennöi aluksella.


title: M/S Vasaland

text: Vasalandin sisaraluksia ovat M/S Merchant ja M/S Aurora.


title: M/S Vasaland

text: 21. lokakuuta 1983 alus laskettiin vesille. 27. huhtikuuta 1984 Effoa-Finska Ångfartygs hankki vastavalmistuneen aluksen omistukseensa ja rekisteröi sen Suomen lipun alle. Kotisatamaksi tuli Helsinki. Tuolloin laiva oli nimeltään "Oihonna". Tämän jälkeen uusi omistaja aloitti liikennöinnin aluksella, reitillä Helsinki–Lyypekki. Joulukuun lopulla 1986 Finncarriers osti Oihonnan.


title: M/S Vasaland

text: 29. tammikuuta 1998 kello 15.05 alus lähti Lyypekistä kohti Raumaa. Oihonnan lastilla oli painoa ainoastaan 268 tonnia. Painolastivettä oli 3 657 tonnia. Lastin joukossa oli muun muassa neljä vetyperoksidia sisältävää säiliökonttia. Ne oli sijoitettu IMO-kannelle kolmen lauttavaunun päälle laivan peräosaan. Kaikissa säiliökonteissa oli 25 tonnia 50-prosenttista vetyperoksidia.


title: M/S Vasaland

text: Oihonna ajoi kovan tuulen vuoksi Ruotsin rannikon ja Gotlannin saaren välistä. Puolen yön aikoihin 30. tammikuuta alus saapui Ahvenanmerelle. Tuolloin vastatuuli puhalsi myrskyn voimalla alueella ja vasta-aallokko oli kova. Oihonnalla olikin vauhtia silloin vain noin viisi solmua. Noin kello 23 edellisenä päivänä merkitsevän aallonkorkeuden maksimiarvo Merentutkimuslaitoksen mukaan alueella oli 6,1 metriä.


title: M/S Vasaland

text: Kello 2.10 avoimella kolmannella kannella säiliökontin havaittiin irronneen kiinnityksistään. Aluksen stuertti ilmoitti siitä heti komentosillalle. Pian konttia oli kiinnittämässä seitsemän hengen ryhmä. Tuolloin kontti oli jo kokonaan irronnut kiinnityksistään ja se liikkui edestakaisin kannelle, joka oli joiltain osin jäässä. Oihonnan päällikkö ilmoitti mahdollisesta vaaratilanteesta Turun meripelastuskeskukselle. Monien yritysten yhteydessä kontti saatiin osittain kiinni jälleen. Kellon ollessa arviolta kolme päällikkö kallisti pyynnöstä Oihonnaa oikealle. Kun kallistuma oli 6–8 astetta, pysyi säiliökontti paikoillaan melko hyvin. Noin kello 3.30 vetyperoksidikontti iskeytyi kesken olleesta kallistamisesta johtuen kantta reunustavaan laipioon, josta seurasi vuoto konttiin. Tämän jälkeen miehistö poistui kannelta heti. Pian kolme miehistön jäsentä saapui hengityslaitteissaan ja suojapuvuissaan kantta huuhtelemaan. Kontti saatiin kiinni kello 6.30. Muu lasti pysyi paikoillaan.


title: M/S Vasaland

text: Yksi syy kontin ja lauttavaunun irtoamiseen oli takimmaisen kiinnityskoukun murtuminen lauttavaunussa. Muita syitä olivat esimerkiksi jäiset olosuhteet, josta johtuen kitka kannen ja lauttavaunun välillä pieneni huomattavasti.


title: M/S Vasaland

text: Miehistön ammattimaisesta ja nopeasta toiminnasta johtuen suurilta vahingoilta lastille ja alukselle vältyttiin. Miehistö selviytyi vahingoitta pelastustoimista.


title: M/S Vasaland

text: 15. tammikuuta 2001 laiva rekisteröitiin Finnlinesin omistukseen. Helmikuussa 2003 Stena RoRo osti aluksen. Luovutus tapahtui kuitenkin vasta huhtikuussa. 11. huhtikuuta 2003 omistaja vaihtui jälleen, kun Imperial RoRo osti laivan. (OSM Sea Partner alkoi isännöidä alusta). Samana päivänä laiva sai nykyisen "Vasaland" -nimensä ja aikarahdattiin Stena RoRon liikenteeseen. 15. elokuuta Vasaland aloitti liikennöinnin linjalla Hanko–Helsinki–Hamina–Zeebrugge–Felixstowe–Amsterdam. Jo syyskuussa reitti vaihtui jälleen: Hanko–Kotka–Rostock–Lyypekki. Toukokuussa 2004 Vasaland siirtyi reitille Lyypekki–Baltijsk–Helsinki–Pietari–Kotka–Rostock. 3. tammikuuta 2005 alkaen alus liikennöi linjalla Uusikaupunki–Rauma–Rostock–Lyypekki–Travemünde. Jo 24. tammikuuta Vasalandin reitti vaihtui jälleen: Turku–Rauma–Rostock–Lyypekki–Travemünde. Tammikuussa 2006 laiva aikarahdattiin Transfennican liikenteeseen, reitille Rauma–Rostock–Lyypekki–Hanko. Toukokuussa Rostock jäi pois reitistä. Saman kuukauden aikana alus myös rekisteröitiin Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Nykyisin alus on Travemünde - Helsingborg liikenteessä.


title: Isidoros

text: Isidoros tai Isidorus on kreikkalaisperäinen miehen nimi, joka viittaa seuraaviin henkilöihin:


title: Dark the Suns

text: Dark the Suns oli jyväskyläläinen Gothic/Doom Metal -yhtye, jonka laulaja-kitaristi Mikko Ojala perusti vuonna 2005 alun perin sooloprojektikseen. Yhtyeen esikoisalbumi "In Darkness Comes Beauty" julkaistiin Firebox Recordsin kautta marraskuussa 2007.


title: Dark the Suns

text: Yhtye ilmoitti hajoamisestaan alkuvuodesta 2013.


title: Gottfrid Svartholm

text: Per Gottfrid Svartholm Warg (s. 17. lokakuuta 1984), alias anakata, on ruotsalainen tietokoneharrastaja, joka tunnetaan BitTorrent-trakkeri The Pirate Bayn perustajajäsenenä ja ylläpitäjänä. Hän on myös kehittänyt Hypercube-trakkeriohjelman, jonka ympärille The Pirate Bay aiemmin rakentui. Nykyisin The Pirate Bay käyttää opentracker-ohjelmaa.


title: Gottfrid Svartholm

text: Poliittisesti Svartholm on kuvaillut itseään uusliberaaliksi, ja hän on myös ruotsalaisen liberalistisen puolueen jäsen.


title: Gottfrid Svartholm

text: Svartholm Warg tuomittiin kesäkuussa 2013 kahden vuoden vankeusrangaistukseen tietomurrosta, törkeästä petoksesta ja törkeän petoksen yrityksestä hänen anastettuaan henkilötietoja Logican tietokannasta. Syyskuussa 2013 rangaistuksen pituus alentui yhteen vuoteen hovioikeuden kumotessa petossyytteet. Lokakuussa 2014 oikeus katsoi Wargin syyllistyneen poliisin tiedostojen ja sosiaaliturvatietojen laittomaan lataamiseen vuonna 2012 ja tuomitsi hänet kolmeksi ja puoleksi vuodeksi vankeuteen.


title: Shin Koyamada

text: Shin Koyamada () (s. 10. maaliskuuta 1982 Okayama) on japanilainen näyttelijä.


title: Ágnes Kovács

text: Ágnes Kovács (s. 13. kesäkuuta 1981, Budapest) on unkarilainen uimari ja olympiavoittaja, joka voitti 200 metrin rintauinnin olympiakultaa Ateenassa 2000. Uransa aikana Kovács on voittanut myös kaksi maailmanmestaruutta pitkällä radalla, sekä useita EM-kultia. Hänet on valittu neljä kertaa Unkarin parhaimmaksi urheilijaksi, sekä kaksi kertaa peräkkäin Euroopan parhaimmaksi naisuimariksi, vuosina 1997 ja 1998.


title: Hyvinkään-Riihimäen talousalue

text: Hyvinkään-Riihimäen talousalue muodostuu Hyvinkään ja Riihimäen kaupungeista sekä Hausjärven ja Lopen kunnista. Alueen neljän kunnan yhteenlaskettu väkiluku on noin 91 500 ja pinta-ala 1 489 neliökilometriä. Hyvinkää kuuluu Uudenmaan maakuntaan ja Helsingin seutukuntaan, kun taas Riihimäki, Hausjärvi ja Loppi kuuluvat Kanta-Hämeen maakuntaan ja muodostavat Riihimäen seutukunnan.


title: Hyvinkään-Riihimäen talousalue

text: Hyvinkään-Riihimäen talousalue muodostaa yhteisen työssäkäynti- ja asiointialueen, joka on myös pääkaupunkiseudun lähiliikenteen ulottuvissa. Talousalueen työmatkalaisista noin 45 % pendelöi päivittäin joko talousalueen sisällä tai alueelta ulospäin. Hyvinkäältä ja Riihimäeltä pendelöi talousalueen sisällä ja talousalueelta ulos 42–43 % työvoimasta. Hausjärvellä pendelöivien määrä on 61 % ja Lopella 50 %. Talousalueen kunnissa asuvasta työvoimasta 10–35 % käy töissä pääkaupunkiseudulla.


title: Hyvinkään-Riihimäen talousalue

text: Talousalueen kunnat tekevät yhteistyötä eri muodoissa muun muassa julkisen palvelun peruspalveluiden, terveydenhuollon, koulutuksen ja infrastruktuurin järjestämisessä sekä elinkeinoelämän palveluissa. Talousalueen ylimpänä yhteistyöelimenä toimii talousaluetoimikunta.


title: Hyvinkään-Riihimäen talousalue

text: Alueen pääväyliä ovat Hyvinkään ja Riihimäen alueiden läpi kulkeva moottoritietasoinen valtatie 3 välillä Helsinki–Tampere, Hyvinkään kautta kulkeva valtatie 25 sekä Lopen, Riihimäen ja Hausjärven läpi kulkeva kantatie 54. Hyvinkään-Riihimäen alueen rautatiet ovat Helsingin ja Tampereen välinen Suomen päärata sekä Riihimäki–Lahti-rata ja Hyvinkää–Karjaa-rata Hankoon.


title: Matti Leppo

text: Matti Niilo Rafael Leppo (1. huhtikuuta 1908 Vihti – 22. toukokuuta 1998 Helsinki) oli suomalainen taloustieteilijä ja Helsingin yliopiston finanssiopin professori.


title: Matti Leppo

text: Leppo pääsi ylioppilaaksi 1926 Mikkelin lyseosta ja valmistui filosofian kandidaatiksi 1931 Helsingin yliopistosta. Leppo väitteli tohtoriksi 1938 aiheenaan suomalaisen kulutusverotuksen kehitys ensimmäisen maailmansodan jälkeen. Leppo oli aluksi Oy Alkoholiliike Ab:n palveluksessa mutta siirtyi sitten Suomen Pankin palvelukseen ensin suhdannetutkijaksi 1938 ja sitten pankin taloustieteellisen tutkimuslaitoksen osastopäälliköksi 1944.


title: Matti Leppo

text: Leppo nimitettiin Helsingin yliopiston finanssiopin professoriksi 1945 ja hän hoiti tätä virkaa vuoteen 1973 saakka. Leppo oli jo aiemmin ollut finanssiopin dosenttina 1942–1945. Leppo valittiin myös Tiedeakatemian jäseneksi 1950. Hän toimi myös valtiotieteellisen tiedekunnan dekaanina ja varadekaanina, kansantaloustieteen laitoksen esimiehenä ja myös Tampereen kesäyliopiston rehtorina.


title: Matti Leppo

text: Leppo kirjoitti useita oman alansa oppikirjoja muun muassa "Johdatus finanssipolitiikkaan" (1947) ja sen jatko-osa "Julkinen talous ja finanssipolitiikka". Vuonna 1959 hän julkaisi tutkielman "Päätäntävallan ja vastuun ongelma inflaation torjuntatyössä" jossa hän analysoi tuolloin harjoitettua talouspolitiikkaa ja sen epäonnistumista inflaation hallinnassa.


title: Sisilialainen puolustus, avoin sisilialainen

text: Sisilialaisen puolustuksen avoimet muunnelmat ovat suosittuja shakkiavauksia.


text: Yli 75 prosenttia 1.e4 c5 alkavista peleistä eli sisilialaisista puolustuksista jatkuvat siirrolla 2.Rf3. Kaikkia jatkomuunnelmia (riippumatta mustan toisesta siirrosta), joissa valkoinen pelaa 3.d4 kutsutaan avoimiksi sisilialaisiksi, ja tuloksena on hyvin monimutkaisia asemia. Valkoisella on kehitysetu ja tilaetu kuningaspuolella, jota valkoinen voi käyttää aloittaakseen kuningaspuolen hyökkäyksen. Mustalla on taas sotilasenemmistö keskustassa ja puoliavoin c-linja, jota se voi käyttää vastapelin luomiseen kuningatarpuolella. Siirron 2.Rf3 jälkeen mustalla on kolme vaihtoehtoista pääjatkoa (I–III):


text: I. Mustan yleisin vastaus 2.Rf3:n jälkeen on 2...d6. Tämä valmistelee siirtoa ...Rf6, joka hyökkää e-sotilasta kohtaan, ilman että valkoinen voi pelata e5. Siirron 3.d4 jälkeen useimmat pelit jatkuvat 3...cxd4 4.Rxd4 Rf6 5.Rc3.


text: Valkea voi kuitenkin jättää päämuunnelman pelaamalla Tšehover-muunnelmaa. Tässä muunnelmassa valkea pelaa siirron 4.Dxd4.


text: Tässä musta voi valita neljän pääjatkon välillä (suosituimmuusjärjestyksessä):


text: Mainituista siirroista voidaan myös poiketa joillakin tavoilla. Siirron 3...cxd4 jälkeen valkoinen pelaa joskus 4.Dxd4 kohdatakseen siirron 4...Rc6 jatkolla 5.Lb5 Ld7 6.Lxc6 Lxc6. Valkoinen toivoo että hänen kehitysetunsa toimii kompensaationa mustan omistaessa lähettiparin. Musta voi myös pelata 3...Rf6 siirron 3...cxd4 sijasta, koska 4.dxc5 Rxe4 on täysin pelattavissa mustalle. Monesti valkoinen vastaa tähän 4.Rc3, jolloin mustalla ei ole parempaakaan, kuin siirtyä pääjatkoihin (4...cxd5 5.Rxd4).


text: II. 2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5).


text: Tästä on seuraa yleensä seuraavat jatkopelit:


text: Siirron 4...Rf6 lisäksi mustan tärkeimmät mahdollisuudet ovat:


text: Harvinaisempia vaihtoehtoja ovat:


text: III. Mustan siirto 2...e6 antaa etusijan tummaruutuisen lähetin kehittämiseen.


text: Siirtojen 3.d4 cxd4 4.Rxd4 jälkeen mustalla on kolme pääjatkoa:


text: Siirtojen 4...Rf6 5.Rc3 jälkeen, musta yleensä pelaa joko 5...d6 tai 5...Rc6:


title: Sisilialainen puolustus, Kan-muunnelma

text:
Kan-muunnelma on shakkiavaus, joka alkaa tyypillisesti:
Kan-muunnelma on nimetty Ilya Kanin mukaan. Pelaamalla 4...a6, musta estää siirron Rb5 ja valmistelee sotilaan ...b5-etenemistä. Valkoisen suosituimmat vastaukset ovat 5.Ld3 ja 5.Rc3. Peli usein transponoituu Taimanovin ja Paulsenin muunnelmiin, mutta itsenäisiä jatkoja ovat esimerkiksi 5.Ld3 Lc5 6.Rb3 Le7 tai 6...La7 sekä 5.Rc3 b5. 5.c4 on myös mahdollinen, jolloin peli muistuttaa Maróczyä.


title: Sisilialainen puolustus, Kan-muunnelma

text: Koodit B40 – B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.


title: Sisilialainen puolustus, Kalašnikov-muunnelma

text:
Sisilialaisen puolustuksen Kalašnikov-muunnelma on shakkiavaus, joka alkaa tyypillisesti:
Kalašnikov-muunnelmalla on samankaltaisuuksia Svešnikov-muunnelman kanssa, ja sitä joskus kutsutaan myös neo- tai uus-Svešnikoviksi. Siirrolla 4...e5 on pitkä historia; Louis-Charles Mahé de La Bourdonnais käytti sitä otteluissaan Alexander McDonnellia vastaan vuonna 1834, ja muunnelma oli myös suosittu hetken 1940-luvulla. Nämä aikaisemmat pelit keskittyivät Löwenthal-muunnelmaan 4...e5 5. Rb5 a6 6. Rd6+ Lxd6 7. Dxd6 Df6, jossa musta luopuu lähettiparistaan saadakseen kehitysedun. Siirto hiipui kuitenkin pois käytöstä, koska valkoisella katsottiin olevan etu näissä linjoissa.


text: Myöhään 1980-luvulla 4...e5 saavutti jälleen suosiota, tarkoitus oli vastata 5...d6 siirtoon 5.Rb5 (”oikeaoppinen” Kalašnikov). Ideat tässä jatkossa ovat samanlaisia kuten Svešnikovissa – musta hyväksyy takasotilaan d6:ssa ja heikentää ruutua d5 mutta valkoinen häviää tempoja joutuessaan siirtämään ratsuaan. Ero näiden kahden muunnelman välillä on, että musta ei ole joutunut kehittämään ratsuaan ruutuun f6 eikä valkoinen tuonut omaa ratsuaan c3:een, jotain molemmilla pelaajalla on ylimääräisiä siirtovaihtoehtoja. Musta voi siirtää ...Re7 Rf6:n sijaan, esimerkiksi siirrot 6.R1c3 a6 7. Ra3 b5 8.Rd5 Rge7, jossa vältytään valkoisen suunnitelmalta Lg5 ja Lxf6 saadakseen mustalle tuplasotilaat f-linjalle. Musta voi myös viivyttää ratsun tuomista pelatakseen ...Le7-g5 tai suoran ...f5:n. Toisaalta, valkoisella on mahdollisuus pelata 6.c4, joka vahvistaa hänen kontrolliaan d5:stä ja estää mustan siirron ...b5,mutta jättää d4-ruudun hieman heikoksi.


text: 2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Svešnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan), 4...g6 (nopeutettuun lohikäärmemuunnelmaan) ja 4...e5 (Kalašnikov-muunnelma). Harvinaisempia vaihtoehtoja ovat 4...Dc7 (joka voi myöhemmin transponoitua Taimanov-muunnelmaan) ja 4...Db6 (Grivas-muunnelma).


text: Koodit B30 – B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalashnikov, Sveshnikov ja nopeutettu lohikäärme.


title: Sisilialainen puolustus, klassinen muunnelma

text:
Sisilialaisen puolustuksen klassinen muunnelma on shakkiavaus, joka alkaa tyypillisesti:
voi syntyä edellä esitetyn lisäksi myös seuraavilla siirtojärjestyksillä:
Musta yksinkertaisesti tuo ratsunsa luonnollisimmalle ruudulle. Valkoisen yleisin vastaus on
Siirto 6.Lg5 oli Kurt Richterin keksintö, uhkauksena tuplata mustan sotilaat Lxf6:n jälkeen. Mustan pelattua 6...e6 Vsevolod Rauzer toi esille modernin suunnitelman Dd2 sekä 0-0-0. Valkoisen paine d6-sotilasta kohtaan pakottaa mustan usein vastaamaan Lxf6:een siirrolla ...gxf6, toisin kuin lyömällä takaisin upseerilla (esimerkiksi daami d8:ssa) jonka pitää myös puolustaa d-sotilasta. Tämä heikentää mustan kuningaspuolen sotilasrakennetta, mutta kompensaationa mustalla on sotilasenemmistö keskustassa.


text:
Suosittuja valkoisen siirtoja ovat myös 6.Lc4 ja 6.Le2, jotka johtavat yleensä seuraaviin jatkoihin:
Siirto 6.Lc4 tuo lähetin aggressiiviselle ruudulle ja musta vastaa yleensä 6...e6 rajoittaakseen valkoisen lähetin alaa. Siirtojen 7.Le3 Le7 jälkeen, valkoinen voi joko linnoittaa kuningaspuolelle (Sozinin hyökkäys, nimetty venäläisen mestarin Veniamin Sozinin mukaan, joka pelasi sitä 1930-luvulla), tai kuningatarpuolelle siirroin 8.De2 ja 9. 0-0-0 (Velimirovićin hyökkäys). Siirron 6...e6 sijasta, musta voi myös yrittää Benkon siirtoa 6...Db6.


text:
Siirto 6.Le2 suo mustalle solidin Boleslavskin muunnelman siirron 6...e5 jälkeen, kuten taas
6...e6 johtaa Scheveningen-muunnelmaan, ja 6...g6 transponoituu lohikäärmemuunnelman klassiseen muunnelmaan.


text: Koodit B50 – B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter-Rauzer hyökkäys), sisältäen myös Sozinin hyökkäyksen ja Boleslavskin muunnelman.


title: Sisilialainen puolustus, lohikäärmemuunnelma

text:
Sisilialaisen puolustuksen lohikäärmemuunnelma on shakkiavaus, joka alkaa tyypillisesti:
Lohikäärmemuunnelmassa musta sivustoi kuningaspuolen lähettinsä h8–a1-diagonaalille. Sen nimesi Fyodor Dus-Chotimirsky vuonna 1901, joka näki yhteneväisyyden mustan sotilasmuodostelmassa (sotilaat d6, e7, f7, g6 ja h7) ja Lohikäärme-tähdistössä. Valkoisen vaarallisin hyökkäys lohikäärmemuunnelmassa on jugoslavialainen hyökkäys, joka jatkuu 6.Le3 Lg7 7.f3 0-0 8.Dd2 Rc6, jolloin sekä 9.0-0-0 että 9.Lc4 on pelattu. Muunnelma johtaa erittäin terävään peliin ja on äärimmäisen monimutkainen, koska pelaajat linnoittuvat vastakkaisille puolille ja pelistä tulee valkoisen kuningaspuolen ja mustan kuningatarpuolen vastahyökkäyksen välinen kisa. Valkoisen päävaihtoehto jugoslavialaiseen hyökkäykseen on 6. Le2, klassinen muunnelma.


text: 2...Rc6 on luonnollinen kehityssiirto, ja se valmistelee myös siirtoa ...Rf6 (kuten 2...d6, musta pysäyttää valkoisen pelaamasta e5). Siirtojen 3.d4 cxd4 4. Rxd4 jälkeen, mustan yleisin siirto on 4...Rf6, johon valkoinen tavallisesti vastaa 5.Rc3. Tässä vaiheessa musta voi pelata 5...d6, transponoiden klassiseen muunnelmaan; 5...e5 Sveshnikov-muunnelma; tai 5...e6, joka transponoituu neliratsumuunnelmaan. Siirron 4...Rf6 lisäksi mustan tärkeimmät mahdollisuudet ovat 4...e6 (transponoituu Taimanov -muunnelmaan, 4...g6 nopeutettuun lohikäärmemuunnelmaan ja 4...e5 (Kalashnikov-muunnelma). Harvinaisempia vaihtoehtoja ovat 4...Dc7, joka voi myöhemmin transponoitua Taimanov-muunnelmaan ja 4...Db6, Grivas-muunnelma.


text: Kuten tavallisessa lohikäärmemuunnelmassa, musta sivustoi lähettinsä ruutuun g7 nopeutetussa lohikäärmeessä. Erona on, että musta välttää siirron d7-d6 pelaamista, joten hän voi mahdollisesti pelata d7-d5 yhdellä siirrolla. Jos valkoinen haluaa esimerkiksi pelata jugoslavialaisen hyökkäyksen tyyliin 5.Rc3 Lg7 6.Le3 Rf6 7.f3 0-0 8.Dd2, 8...d5! tasoittaa pelin välittömästi. Kun valkoinen pelaa 5.Rc3, ideana on yleensä 5...Lg7 6.Le3 Rf6 7. Lc4 0-0 8. Lb3 (välttääkseen ansat, joissa esiintyy idea ...Rxe4 ja ...d5), jota seuraa kuningaspuolen linnoitus.


text: Kriittinen siirto mustan siirtojärjestykselle on 5.c4, Maróczyn muunnelma (). Valkoinen toivoo sitovansa mustan aseman hankaloittaessaan sotilasmurrot ...d7-d5 ja b7-b5. Yleisesti ottaen, tämä jatko on vähemmän taktinen kuin monet sisilialaiset muunnelmat, ja peli edellyttää strategisia manööverejä molemmilla puolilta. Siirron 5.c3 jälkeen pääjatko on 5...Lg7 6. Le3 Rf6 7.Rc3 – 7...0-0 js 7...Rg4 ovat tässä yleisimmin pelatut.


title: Sisilialainen puolustus, Moskova-muunnelma

text:
Sisilialaisen puolustuksen Moskova-muunnelma on shakkiavaus, joka alkaa tyypillisesti:
Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi. Muunnelma, jossa valkea siirtää 3.Lb5+, tunnetaan Moskova-muunnelmana tai Canal–Sokolski-hyökkäyksenä. Suurmestarit valitsevat joskus tämän muunnelman, kun he haluavat välttää teoriajatkoja: esimerkiksi Kasparov pelasi tätä muunnelmaa internet-pelissään Kasparov – muu maailma. Tämän muunnelman asiantuntijoita ovat esimerkiksi suurmestarit Sergei Rublevski ja Tomas Oral.


text: Musta voi tukkia shakin siirroilla 3...Ld7, 3...Rc6 ja 3...Rd7. Ensimmäinen siirto on yleisin, jolloin siirtojen 4.Lxd7+ Dxd7 jälkeen valkoinen voi pelata 5.c4 Maróczy-tyyliin tai yrittää 5.0-0 jota seuraa c3 ja d4. Asema siirron 3...Rc6 jälkeen voidaan myös saavuttaa Rossolimo-muunnelmassa siirtojen 1.e4 c5 2.Rf3 Rc6 3.Lb5 d6 jälkeen.


text: Koodit B50 – B59 käsittelevät avauksia 1.e4 c5 2.Rf3 d6 joita ei ole koodeissa B60-B99. Näitä ovat Moskova-muunnelma (3.Lb5+), 3.d4 cxd4 4.Dxd4, ja klassisen muunnelma (lukuun ottamatta Richter–Rauzer-hyökkäys), sisältäen myös Sozinin hyökkäyksen ja Boleslavskin muunnelman.


title: Sisilialainen puolustus, Najdorf-muunnelma

text:
Sisilialaisen puolustuksen Najdorf-muunnelma on shakkiavaus, joka alkaa tyypillisesti:
on mustan suosituin järjestelmä sisilialaisessa puolustuksessa Najdorfin alkuperäinen tarkoitus oli pelata 5...e5 vallatakseen tilaa keskustassa. Mutta jos musta pelaa välittömästi 5...e5?!, valkoinen vastaa 6.Lb5+!, jolloin mustan pitää pelata joko 6...Ld7 tai 6...Rbd7. Edellinen mahdollistaa valkoisen vaihtaa mustan valkearuutuisen lähetin, jolloin d5-ruudusta tulee hyvin heikko; jälkimmäinen suo siirron 7.Rf5, jolloin musta voi pelastaa d-sotilaan pelaamalla epämieluisan 7...a6 8.Lxd7+ Dxd7. Molemmissa tapauksissa valkoinen saavuttaa edun.


text: Pelaamalla sen sijaan 5...a6 musta estää valkoisen b5-shakin, jolloin ...e5 olisi mahdollinen seuraava siirto. Yleisesti ottaen 5...a6 myös estää valkoisen ratsun tulemista ruutuun b5, ja auttaa myös mustan kuningatarpuolen peliä valmistamalla sotilassiirtoa ...b5. Suunnitelma 5...a6, jota seuraa ...e5 edustaa mustan perinteistä lähestymistapaa Najdorf-muunnelmaan. Myöhemmin, Garri Kasparov käytti myös 5...a6-siirtojärjestystä, mutta hänellä oli ideana ...e6 (...e5 sijaan). Kasparovin idea oli, että välitön 5...e6 (Scheveningen-muunnelma, josta lisää alla) suo siirron 6.g4, joka on yksi valkoisen vaarallisimpia vastauksia Scheveningeniin. Pelaamalla 5...a6 ensin, musta estää väliaikaisesti valkoisen g4-rynnäkön, ja musta odottaa mitä valkoinen pelaa sen sijaan. Usein peli kuitenkin transponoituu Scheveningen-muunnelman jatkoihin.


text: Nykyään valkoisen suosituin ase Najdorfissa on 6.Le3. Tätä kutsutaan englantilaiseksi hyökkäykseksi, koska sen tekivät suosituksi suurmestarit Murray Chandler, John Nunn ja Nigel Short 1980-luvulla. Valkoisen idea on pelata f3, Dd2, g4 ja 0-0-0 jossain järjestyksessä. Musta voi vastata siirroilla 6...e6, 6...e5 tai 6...Rg4; estääkseen siirron ...Rg4, valkoinen aloittaa joskus siirrolla 6.f3. Samankaltainen hyökkäysidea valkoiselle on myös 6.Le3 e6 7.g4, joka tunnetaan unkarilaisena hyökkäyksenä tai Perenyin hyökkäyksenä.


text: Aikaisemmin 6.Lg5 e6 7.f4 oli Najdorfin pääjatko, jolloin valkoinen uhkaa 8.e5 voittaakseen kiinnitetyn ratsun. Musta voi yksinkertaisesti murtaa kiinnityksen pelaamalla 7...Le7, jolloin valkoinen yleensä pelaa 8.Df3 ja 9.0-0-0. Vaihtoehtoisia jatkoja ovat 7...Db6 8.Dd2, niin kutsuttu myrkytetty sotilas -muunnelma (), jonka teki suosituksi Bobby Fischer ja 7...b5 Polugaevski-muunnelma, jossa on taktinen idea 5 dxe5 9.fxe5 Dc7! 10.exf6 De5+ voittaen lähetin korvaukseksi ratsusta.


text: Valkoisella on muitakin vaihtoehtoja kuudennella siirrolla. 6.Le2 valmistaa kuningaspuolen linnoitukseen ja on hiljaisempi vaihtoehto verrattuna siirtoihin 6.Le3 ja 6.Lg5. Efim Geller oli ensimmäisiä tämän siirron suosijoita; siirron jälkeen valkoinen voi pysyä ”aidossa” Najdorfissa siirrolla 6...e5 tai transponoimalla Scheveningeniin siirtämällä 6...e6. Muita vaihtoehtoja valkoiselle ovat esimerkiksi 6. f4, 6.Lc4 (Fischerin hyökkäys), 6.Lg5 ja 6.g3.


text: Koodit B90 – B99 käsittävät Najdorf-muunnelman.


title: Sisilialainen puolustus, neliratsumuunnelma

text:
Sisilialaisen puolustuksen neliratsumuunnelma on shakkiavaus, joka alkaa tyypillisesti:
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen jälkeen.
Tämän siirtojärjestyksen tarkoitus on välttää seuraavia tavallisessa Shveshnikovin siirtojärjestyksessä mahdollisia jatkoja:
Toisaalta, neliratsumuunnelman siirtojärjestyksessä valkoinen saa seuraavan option, eikä sillä ole tarvetta lähteä Svešnikov-jatkoihin.
Jos musta ei aio Svešnikov-muunnelmiin, päävaihto on pelata
Tämä johtaa asemaan, jossa musta on luopunut lähettiparista, mutta hänellä on aktiiviset upseerit ja mahdollisuus pelata d5-d4.


text: Koodit B30 – B39 käsittelevät avauksia 1.e4 c5 2.Rf3 Rc6 jotka ovat itsenäisiä 2..d6 verrattuna. Tässä ryhmässä ovat esimerkiksi Rossolimo, Kalašnikov, Svešnikov ja nopeutettu lohikäärme.


title: Sisilialainen puolustus, Rossolimo-muunnelma

text: Sisilialaisen puolustuksen Rossolimo-muunnelma on shakkiavaus, joka alkaa tyypillisesti:


text: Valkoinen voi pelata 2.Rf3 ilman aikomusta jatkaa 3.d4. Näitä systeemejä (kuten myös valkoisen toisen siirron vaihtoehtoja) kutsutaan anti-sisilialaisiksi.


text: Rossolimo-muunnelma (3.Lb5) on solidi vaihtoehto siirrolle 3.d4. Se on nimetty Nicolas Rossolimon mukaan, ja sillä on yhtäläisyyksiä Moskova-muunnelman kanssa. Valkoisen yleinen tarkoitus on pelata Lxc6 tuplaten mustan sotilaat. Mustan tavallisimmat jatkot ovat 3...g6 (valmistaen ...Lg7), 3...d6 (valmistaen ...Ld7) ja 3...e6 (valmistaen ...Rge7). Sergei Rublevski ja Tomas Oral pelaavat myös tätä jatkoa kuten Moskova-muunnelmaakin.


text: 3.Rc3 on yleinen siirtovaihtotyökalu valkoiselle, joka voi pelata siirrot 4.d4 tai 4.Lb5 riippuen mustan vastauksesta. Musta pelaa joskus 3...e5 estääkseen molemmat siirrot; silloin siirtoa 4.Lc4 pidetään valkoisen parhaana siirtona. 3.c3 transponoituu Alapinin muunnelmaan siirtojen 3...Rf6 tai 3...d5 jälkeen.


title: Sisilialainen puolustus, Scheveningen-muunnelma

text:
Sisilialaisen puolustuksen Scheveningen-muunnelma on shakkiavaus, joka alkaa tyypillisesti:
tuottaa mustalle ”pienen sotilaskeskustan” (sotilaat ruuduissa d6 ja e6) ja valmistaa kuningaspuolen linnoitukseen. Paul Keres otti käyttöön siirron 6.g4 (Keresin hyökkäys) vuonna 1943. Valkoinen aikoo ajaa mustan ratsun pois g5:stä. Jos musta estää tämän siirrolla 6...h6, mikä on yleisin vastaus, valkoinen on vallannut tilaa kuningaspuolella ja tehnyt kuningaspuolen linnoittautumisen mustalle epämiellyttävämmäksi (valkoinen voi myöhemmin myös pelata Lg2). Vaikka avausteoria osoittaa, että mustalla on mahdollisuudet tässä jatkossa, nykyään pelaajat usein estävät muunnelman peluun siirtämällä 5...a6 ensin, idean, jonka Kasparov toi ensimmäisenä käytäntöön.


text: Jos monimutkaiset linjat siirron 6.g4 jälkeen eivät miellytä valkoisen makua, voi hän myös pelata 6.Le2, jolloin peli tyypillisesti jatkuu 6...a6 (tämä asema voidaan myös saavuttaa Najdorfista 5...a6 6.Le2 e6) 7.0-0 Le7 8.f4 0-0. Siirrot 6.Le3 ja 6.f4 ovat myös yleisiä.


text:
Neliratsumuunnelmaa käytetään yleensä tienä päästä Svešnikov-muunnelman pääjatkoihin, jolloin se saavutetaan seuraavien siirtojen jälkeen.
Tämän siirtojärjestyksen tarkoitus on välttää seuraavia tavallisessa Svešnikovin siirtojärjestyksessä mahdollisia muunnelmia:


title: Sisilialainen puolustus, Svešnikov-muunnelma

text:
Sisilialaisen puolustuksen Svešnikov-muunnelma on shakkiavaus, joka alkaa tyypillisesti:
Svešnikov-muunnelman pioneereja olivat Jevgeni Svešnikov ja Gennadi Timošenko 1970-luvulla. Heitä ennen muunnelmaa kutsuttiin Lasker-Pelikan-muunnelmaksi. Emanuel Lasker käytti siirtoa shakin maailmanmestaruusottelussaan, ja Jorge Pelikan pelasi sitä muutamia kertoja 1950-luvulla, mutta Svešnikov oli se, joka herätti muunnelman taas henkiin.


text: Moderni pääjatko siirron 5...e5 jälkeen jatkuu usein seuraavasti:


text: Siirto 6.Rf5 sallii 6...d5!, ja muut ratsusiirrot sallivat mustan pelata ...Lb4, jolloin mustan paine e4-sotilaaseen antaa hänelle tasa-aseman. Siirrolla 6...d6 musta ei salli jatkoa 7.Rd6+ Lxd6 8.Dxd6, jolloin valkoisella olisi etu lähettiparin takia. Siirrolla 7.Lg5 valkoinen valmistautuu eliminoimaan ratsun ruudussa f6, joka edelleen heikentäisi mustan kontrollia ruudusta d5. Vähemmän pelattu jatko on 7.Rd5 Rxd5 8.exd5 Rb8. Musta pakottaa siirrolla 7...a6 valkoisen ratsun takaisin ruutuun a3. Siirto 8...b5 oli Svesnikovin keksintö, kontrolloiden ruutua c4 ja uhaten ...b4 (haarukoiden valkoisen ratsut).


text: Aikaisemmin musta pelasi 8...Le6 (Birdin muunnelma), joka soi a3-ratsun paluun siirrolla 9.Rc4. Koko muunnelma siirtoon 8..b5 asti tunnetaan Tšeljabinsk-muunnelmana.


text:
Se voidaan myös saavuttaa toisenlaisen siirtojärjestyksen kautta:
joka on yhden siirron pitempi. Vaihtoehtoinen siirtojärjestys antaa valkoiselle muita vaihtoehtoja, kuten 6.Rxc6 bxc6 7. e5 Rd5 8.Re4, aikomuksena c4; gambiittilinja 6.Le2 Lb4 7.0-0!?, suoden Lxc3 bxc3 Rxe4.


text: Svešnikov-muunnelmasta on tullut hyvin suosittu huipputasolla. Mustan ...e5 siirto näyttää epäasemalliselta: d6-sotilaasta on tullut takasotilas ja sen edessä oleva d5-ruutu on heikentynyt. Kompensaationa musta saa kuitenkin jalansijaa keskustassa ja valkoisen ratsu on ajettu laudan laidalle ruutuun a3. Kärkipelaajista muunnelmaa ovat pelanneet esimerkiksi Vladimir Kramnik, Veselin Topalov, Teimur Radžabov, Boris Gelfand, Michael Adams ja Aleksandr Halifman.


text: Diagrammissa, siirron 8...b5 jälkeen, valkoinen estää uhan ...b4 pelaamalla joko 9.Lxf6 tai 9. Rd5. Siirron Lxf6 jälkeen 9...Dxf6?! 10.Rd5 Dd8 ei onnistu, koska 11.c4 b4 (11...bxc4 12.Rxc4 on hyvä valkoisella, joka uhkaa 13.Da4) 12.Da4 Ld7 13.Rb5! axb5 14.Dxa8 Dxa8 15.Rc7+ Kd8 16.Rxa8 ja ratsu pakenee ruudun b6 kautta. Valkoisen voimakas ratsu ruudussa d5 ja mustan rikkonainen kuningaspuolen sotilasrakenne kompensoituu mustan lähettiparilla ja valkoisen ratsun heikolla sijainnilla ruudussa a3. Mustalla on myös suunnitelma pelata 10...f5, jota seuraa ...fxe4 ja ...f5 toisella f-sotilaallaan, joka antaisi hänelle hyvän kontrollin keskustasta. Vaihtoehtoinen suunnitelma on pelata 10...Lg7 jota seuraa ...Re7 vaihtaakseen suoraan valkoisen tehokkaan ratsun – tämä jatko tunnetaan Novosibirsk-muunnelmana.


text: Valkoinen voi pelata 9.Lxf6 sijasta myös 9.Rd5, joka yleensä johtaa vähemmän terävään peliin. Valkoisen suunnitelmana ei olekaan tuplata mustan f-sotilaita, ja peli yleensä jatkuu 9...Le7 10.Lxf6 Lxf6 11.c3, jolloin valkoinen on säilyttänyt ratsumanööverillänsä d5:ssä vaihtamalla mustan ratsun ruudussa f6, ja valmistautuu tuomaan a3-ratsun peliin manööverillä Ra3-c2-e3. Siirron 9.Rd5 jälkeen nopea tasapeli 9...Da5+ 10.Ld2 (estääkseen 10...Rxe4) 10...Dd8 11.Lg5 Da5+ on mahdollinen. Välttääkseen tämän, valkoinen voi pelata 11.Rxf6 tai 11.c4.


title: Sisilialainen puolustus, Taimanov-muunnelma

text:
Sisilialaisen puolustuksen Taimanov-muunnelma on shakkiavaus, joka alkaa tyypillisesti:
on nimetty keksijänsä Mark Taimanovin mukaan. Asema voidaan saavuttaa myös siirtojärjestyksellä
Musta kehittää ratsun luonnolliselle ruudulle ja pitää mahdollisuudet auki koskien muiden upseerien sijoittelua.


text: Yksi ideoista tässä muunnelmassa on kehittää kuningaslähetti ruutuun b4 tai c5. Valkoinen voi estää tämän siirroilla 5.Rb5 d6, jolloin 6.c4 johtaa eräänlaiseen Maróczy-muunnelmaan.


text: Yleisempi on 5.Rc3, jolloin 5...d6 tavallisesti johtaa Scheveningen-muunnelmaan


text: ja siirto 5...Rf6 on neliratsumuunnelmaan


text: Itsenäisiä siirtoja mustalle ovat 5...Dc7 ja 5...a6. Taimanovin idea oli pelata 6...a6 (estää Rb5:n), jota seuraa Rge7 ja Rxd4. Kun valkoinen lyö takaisin kuningattarella, musta voittaa tempon hyökkäämällä ...Rc6.


text: Yleisempi upseerien järjestelmä käsittää siirrot ...Dc7, ...a6 ja ...Rf6: tätä kutsutaan usein Paulsenin muunnelmaksi.


text: Muita muunnelmia:


text: Koodit B40 – B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.


title: RIFI

text: RIFI (Rehabilitation International Finnish Committee) on Rehabilitation Internationalin (RI) kansallinen jäsen, johon kuului vuonna 2014 yhteensä 25 jäsentä. RIFI:llä on RI:n asettama kansallinen sihteeri (nykyisin Jonna Siikamäki) ja hallitus, jonka puheenjohtaja Pauliina Lampinen.


title: RIFI

text: RIFI:n tehtävänä on seurata kuntoutuksen tapahtumia paikallisesti ja kansainvälisesti, pitää yhteyttä alan koti- ja ulkomaisiin toimijoihin kattaen kaikki vammaryhmät ja kuntoutuslohkot, tiedottaa toiminnastaan ja vaihtaa tietoa, järjestää kuntoutukseen liittyviä tilaisuuksia ja seminaareja sekä antaa suosituksia.


title: RIFI

text: RIFI:n jäsenet (vuonna 2016) ovat:Merkittävä osa RIFI:n (ja RI:n) toiminnasta tapahtuu komissioissa. RIFIn edustajia RI:n komissioissa vuosina 2013-2016 ovat:Rehabilitation Internationaliin kuuluu yli tuhat jäsenjärjestöä sadasta maasta. RI:n päätoimisto on New Yorkissa. RI:n tunnetuimpia saavutuksia on esteetöntä palvelua tai tilaa kuvaava ISA-tunnus.


title: RIFI

text: Maailmanlaajuisesti RI:n toiminta jakaantuu kuuteen alueeseen


title: RIFI

text: Vuonna 2016 RI:n maailmankongressi pidettiin Edinburghissa 21.–27. lokakuuta teemalla Create a More Inclusive World.


title: RIFI

text: Suomen Invalidiliiton Heidi Lindberg toimi Euroopan alueen presidenttinä kaudella 2004–2008.


title: RIFI

text: RI toimii kuntoutuksen erityiskysymyksissä yhteistyössä YK:n, EU:n ja eri kansalaisjärjestöjen kanssa. Sen keskeinen tehtävä on nykyisin YK:n vuoden 2006 lopussa hyväksymän vammaisten henkilöiden oikeuksien yleissopimuksen (Convention on the Rights of Persons with Disabilities) tunnetuksi tekeminen ja toteutumisen seuranta. Euroopassa keskeisimmät yhteiskumppanit ovat European Disability Forum, EU-alueen yhdistys RI-ECA, European Rehabilitation Platform sekä European Network for Service providers in Employment and Rehabilitation.


title: RIFI

text: Rehabilitation International perustettiin vuonna 1922 Yhdysvalloissa kaikkia vammaisryhmiä käsittävänä ja kaikkia tieteenaloja kattavana organisaationa, joka aluksi keskitti huomiota vammaisten lasten asemaan. Vuosikymmenten mittaan järjestöllä on ollut neljä nimeä


title: RIFI

text: RIFI:n toiminta Suomessa alkoi vuonna 1950, ja nykyisen yhdistysmuotonsa se sai vuonna 1984.


title: Sotaherra

text: Sotaherra () on alueellinen tai paikallinen vallanpitäjä, jonka asema nojautuu yksinomaan sotilaalliseen voimaan, ja joka on vastakkainasettelussa tai enintään nimellisessä kuuliaisuussuhteessa valtion keskushallintoon. Feodaaliruhtinaita ei pidetä sotaherroina, sillä heidän valta-asemansa perustuu legitimiteettiin.


title: Sotaherra

text: Esimerkiksi Kiinan historiassa puhutaan levottomasta sotaherrojen aikakaudesta ("junfa") vuosina 1918 – 1927. Omia armeijoitaan komentaneiden sotilasjohtajien valtaan on perinteisesti yhdistetty sekasorto, raakuudet ja siviiliväestön rosvoaminen. Qing-dynastian hiipumisesta aiheutunut sotaherrojen kausi päättyi Guomindangin voittoon ja valtaannousuun.


title: Sotaherra

text: Nykymaailmassa sotaherran käsitettä on käytetty Afganistanin tai Somalian kaltaisilla levottomilla alueilla esiin nousseista paikallisista tai alueellisista sotilasjohtajista.


title: Anton Yelchin

text: Anton Viktorovich Yelchin (, 11. maaliskuuta 1989 Leningrad, Neuvostoliitto – 19. kesäkuuta 2016 Los Angeles, Kalifornia, Yhdysvallat) oli syntyjään venäjänjuutalainen yhdysvaltalainen elokuva- ja televisionäyttelijä. Hänet tunnetaan muun muassa rooleistaan elokuvissa "Pedon sydän", "House of D", "Alpha Dog", "Charlie Bartlett", "Terminator – Pelastus", "Star Trek", "Star Trek Into Darkness" ja "Star Trek Beyond" sekä televisiosarjassa "Huff – terapian tarpeessa".


title: Anton Yelchin

text: Yelchinin vanhemmat ovat Irina Korina ja Viktor Jeltšin. Molemmat ovat entisiä taitoluistelijoita ja esiintyivät 15 vuoden ajan Leningradin jääbaletissa. Antonin vanhemmat olisivat kansallisen menestyksensä perusteella olleet oikeutettuja osallistumaan vuoden 1972 talviolympialaisiin Sapporossa, mutta heistä kertovien lehtiartikkeleiden mukaan Neuvostoliiton viranomaiset estivät osallistumisen, syynä parin juutalaisuus. Yelchin oli vasta noin puolivuotias, kun hän muutti vanhempiensa kanssa Yhdysvaltoihin. Hänen isänsä toimii nykyään luisteluvalmentajana.


title: Anton Yelchin

text: Yelchin kuoli Los Angelesissa kesäkuussa 2016 tapaturmaisesti jäätyään kotipihassaan puristuksiin autonsa ja turvaportin väliin.


title: Rendaino

text: Rendaino ry on turkulainen kendoseura ja Suomen vanhimpia kendoseuroja. Rendaino ry:n perusti Henrik Snellman (kendo 5. dan) 1986. Virallinen rekisteröinti yhdistysrekisteriin tapahtui 13. huhtikuuta 1988.


title: Rendaino

text: Kendoseura Rendainossa harjoitellaan kahta japanilaisen miekkailun osa-aluetta, kendōa ja jōdōa. Aktiivisia harjoittelijoita Rendainolla on noin 20 (jäsenmäärä vuonna 2005 oli 23, vuonna 2012 se oli 27).


title: Rendaino

text: ZNKR jōdōn Suomenmestaruus, yudansha-sarjassa


title: Rendaino

text:
Kendon Euroopanmestaruus naistenjoukkue
Kendon yksilö Suomenmestaruus (avoin sarja eli miehet ja naiset yhdessä)


title: Rendaino

text: Kyu-cup joukkuekisoissa hopeaa 2008. Mukana Rendainosta Eetu Demasör, Janina Rannikko ja Jussi Välimäki.


title: Hummus

text: Hummus (, , armeniaksi համոս) on kikherneistä valmistettu tahna.


title: Hummus

text: Hummus sisältää jauhettujen kikherneiden (besan-jauho) lisäksi tahinia (hummus bi tahini) eli seesaminsiementahnaa, sitruunamehua, valkosipulia, mausteita ja oliiviöljyä. Sitä tarjotaan tavallisesti pitaleivän päälle siveltynä levitteenä, alkupalojen kastikkeena tai dippikastikkeena. Hummus on alkuaan libanonilainen ruoka, jota on alettu käyttää muissakin arabiankielisissä maissa sekä Kreikassa ja Turkissa.


title: Ferrières

text: Ferrières voi tarkoittaa seuraavia paikkakuntia:


title: Uinti kesäolympialaisissa 1996

text: Vuoden 1996 kesäolympialaisissa, Yhdysvaltojen Atlantassa, uitiin yhteensä 32 uintimatkaa.


title: Archer John Porter Martin

text: Archer John Porter Martin ( 1. maaliskuuta 1910, Lontoo – 28. heinäkuuta 2002, Llangarron) oli brittiläinen biokemisti, joka sai Nobelin kemianpalkinnon vuonna 1952 erotuskromatografian kehittämisestä yhdessä Richard Laurence Millington Syngen kanssa.


title: Archer John Porter Martin

text: Martin opiskeli Bedfordissa ja Cambridgen yliopistossa. Aluksi Martin keskittyi fysikaaliseen kemiaan, mutta siirtyi myöhemmin "Dunn Nutritional Laboratory"yn ja vuonna 1938 hän siirtyi Leedsiin. Vuodesta 1946 vuoteen 1948 hän toimi Boots Pure Drug Companyn biokemianosaston johtajana. Jonka jälkeen hän liittyi Medical Research Counciliin. Hänet nimitettiin National Institute for Medical Researchin fysikaalisen kemian osaston johtoon.


title: Archer John Porter Martin

text: Martin erikoistui biokemiaan muun muassa E- ja B-vitamiineihin. Martin kehitti tekniikoita, jotka johtivat kromatografian keksimiseen. Erotuskromatografian hän kehitti työskennellessään aminohappojen erottamisen parissa. Myöhemmin hän kehitti kaasu-nestekromatografian. Martin sai töistään lukuisia kunnianosoituksia.


title: Abundantia

text: Abundantia oli roomalaisen mytologian vaurauden ja yltäkylläisyyden jumalatar. Hyvän onnen ja rikkauksien tuojana hänen tunnuksenaan oli runsaudensarvi, jota hän kantoi tuoden lahjoja ja maallista hyvää mukanaan. Runsaudensarvi oli peräisin Amaltheia-vuohelta, jolta Juppiter oli imeväisenä katkaissut sarven ja korvauksena muuttanut sen tuomaan kaiken tarvittavan; myöhemmin sarvi oli päätynyt Abundantian huolehdittavaksi.


title: Abundantia

text: Abundantia oli jossain määrin saanut alkunsa kreikkalaisen mytologian Demeteristä, ja hän oli käytännössä sama jumaluus Copian ja Annonan kanssa. Vaikka Abundantialle omistetuista temppeleistä tai alttareista on ollut nähtävissä vain harvoja merkkejä, hänen kuvansa koristi roomalaisia kolikoita kautta aikain.


title: Abundantia

text: Vuosittaiset juhlat, joissa Abundantiaa kunnioitettiin, sijoittuivat elo- ja joulukuuhun.


title: Ngaoundéré

text: Ngaoundéré (tai N'Gaoundéré) on Adamaouan maakunnan pääkaupunki Kamerunissa. Vuoden 2005 väestönlaskennassa kaupungissa oli noin 153 000 asukasta. Kaupunki on Yaoundéen kulkevan rautatien pohjoinen päätepiste. Kaupungin nähtävyyksiin kuuluu Lamido-palatsi ja Lamido Grand Mosque -moskeija. Nimi Ngaoundéré on yhdyssana, joka tarkoittaa "napavuorta". Sana "ngaou" tarkoittaa vuorta ja "ndéré" tarkoittaa napaa. Kaupunki on saanut nimensä läheisen vuoren mukaan.


title: Ngaoundéré

text: Ngaoundérén syntyperäinen väestö kuuluu etniseen ryhmään nimeltään mbum. Fulanit tunkeutuivat alueelle 1700-luvulla ja heistä tuli alueen hallitseva ryhmä. Ngaoundéré on Adamaouan alueen suurin kaupunki, ja se on vetänyt puoleensa lukuisia muuttajia ympäröivältä maaseudulta, kuten pohjoisessa olevasta Díista, Meigangan alueella olevasta Gbayasta sekä lännestä Tikarista ja Peresta.


title: Ngaoundéré

text: Ngaoundéré on tärkeä liikennekeskus Etelä- ja Pohjois-Kamerunin välillä. Kaupungissa on hyväkuntoisia päällystettyjä teitä, vaikkakin niissä on joitakin kuoppia. Yaoundésta tuleva rautatie päättyy täällä, ja rautatieasema on aina täynnä elämää. Pääasiallisinta rahtitavaraa ovat banaanit, hedelmät ja etelästä tuleva muu rahtitavara. Pohjoisesta tulee puuvillaa Nordista ja Tšadista sekä karjaa Adamaouasta.


title: Ngaoundéré

text: Kaupungin lentokentän kiitotien pituus on 1,6 kilometriä, joten se voi ottaa vastaan Boeing 737 ja muita vastaavia lentokoneita. Lentokentältä oli 1980-luvulla ja 1990-luvun alkupuolella useita lentoja viikossa sekä Yaoundéen että Doualaan etelässä ja Garaouaan pohjoisessa. Taloudellisen taantuman ja kansallisen lentoyhtiön Cameroon Airlinesin vaikeuksien vuoksi lentokentälle on nykyisin hyvin vähän liikennettä, jos lainkaan. Lentokentän ICAO-tunnus on FKKN ja IATA-tunnus NGE.


title: Ngaoundéré

text: Tietoliikenne Ngaoundérén ja muun Kamerunin välillä toimii mikroaaltolinkkien välityksellä, vaikka järjestelmä ei ole kovinkaan luotettava. Kuitenkin monilla yksityisillä yhtiöillä on kaksisuuntainen satelliittiviestintäjärjestelmä ja kaupungissa on monia internetkahviloita.


title: Ngaoundéré

text: Kaupungissa harjoitetaan useita uskontoja. Väestöstä 60 prosenttia on muslimeita, joista useimmat ovat melko käytännöllisiä uskonnollisten menojen suhteen. Yli 30 prosenttia väestöstä on kristittyjä, jotka kuuluvat useaan kirkkokuntaan, kuten evankelis-luterilaiseen kirkkoon, katoliseen kirkkoon, baptisteihin ja anglikaaneihin.


title: Ngaoundéré

text: Aiemmin eri uskontojen välillä ei ole juurikaan ollut ongelmia, mutta islamin radikalisoituminen, joka on tapahtunut viimeisen kymmenen vuoden aikana, on muuttanut tilannetta. Naimisissa olevat naiset ovat perinteisesti peittäneet hiuksensa uskonnosta riippumatta, mutta vaatteet kuten hijab ovat aiemmin olleet lähes tuntemattomia. Jotkut musliminaiset käyttävät nykyisin hijabia, mutta muut muslimien käyttämät asut, kuten burka ovat tuntemattomia.


title: Ngaoundéré

text: Ngaoundéré on katolisen kirkon hiippakunta, jonka piispana toimii Joseph Djida.


title: Ngaoundéré

text: Norjan lähetysseura aloitti lähetystyön täällä 1920-luvun alussa. Vuonna 1923 rakennettu kirkko on yhä käytössä. Kirkon rakentamisen aikaan kaupungissa oli kolme kristittyä ihmistä, mutta he olivat optimistisia, joten kirkko rakennettiin 200 ihmistä varten. Yhdessä Kamerunin evankelis-luterilaisen kirkon ja yhdysvaltalaisen ELCA-järjestön kanssa Norjan lähetysseura on rakentanut kaupunkiin sairaalan, koulun ja muita laitoksia.


title: Ngaoundéré

text: Ngaoundéréssa on yksi maailman suurimmista norjalaisista siirtokunnista, sillä 1980-luvulla siellä asui yli sata norjalaista. Seutua on jopa kutsuttu sanalla "Norvége", joka on ranskaa ja tarkoittaa Norjaa.


title: Ngaoundéré

text: Katolisella kirkolla on myös edustajansa ja suuri seurakunta kaupungissa.


title: Review of Metaphysics

text: The Review of Metaphysics on neljästi vuodessa ilmestyvä englanninkielinen filosofinen tiedejulkaisu. Sen perusti Paul Weiss ja se on ilmestynyt vuodesta 1947. Sitä julkaisee Philosophy Education Society, Inc.


title: Review of Metaphysics

text: "Review of Metaphysics" ei omien sanojensa mukaan liity mihinkään tiettyyn koulukuntaan tai suuntaukseen, vaan on kiinnostunut kaikista lähestymistavoista perimmäisiin kysymyksiin. "Review of Metaphysics" on julkaissut muun muassa Martin Buberin, Hans-Georg Gadamerin, R. M. Haren, W. V. O. Quinen ja Richard Rortyn artikkeleita.


title: Racing Ferrol

text: Racing Club de Ferrol on espanjalainen jalkapalloseura Ferrolista Galiciasta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: Racing Ferrol

text: Jalkapalloilu Ferrolissa yhdistetään laivanrakennukseen ja lajin toivatkin alueelle englantilaiset teknikot. 1900-luvun alussa alueella oli useita seuroja, joista kahden, Jaime I:n ja Giraldan yhdistyessä syntyi Racing vuonna 1917.


title: Racing Ferrol

text: Racing voitti Galician alueellisen mestaruussarjan kausilla 1928–1929, 1937–1938 ja 1938–1939. Paras saavutus kansallisissa kilpailuissa on loppuottelupaikka ensimmäisessä sisällissodan jälkeisessä Espanjan cupissa vuonna 1939. Tuolloin Sevilla oli kuitenkin parempi maalein 6–2. Kansallisissa sarjoissa Racing on pelannut vaihtelevalla menestyksellä Segunda Divisiónissa, Segunda División B:ssä ja Tercera Divisiónissa, mutta korkeimmalla sarjatasolla Primera Divisiónissa se ei ole koskaan pelannut. Toiseksi korkeimmalla sarjatasolla Segunda Divisiónissa seura on viettänyt yli 30 kautta ja sijoittunut parhaimmillaan toiseksi kaudella 1939–1940. 2000-luvullakin se on pelannut sarjassa useasti, mutta ei ole löytänyt pysyvyyttä ja on pudonnut pian takaisin alemmas.


title: Racing Ferrol

text: Seuran kotistadion on noin 12 000 -paikkainen A Malata.


title: Gerda Weneskoski

text: Gerda Maria Weneskoski (o.s. "Braxén", 16. maaliskuuta 1892 Oulu – 4. lokakuuta 1984) oli suomalainen pianisti.


title: Gerda Weneskoski

text: Gerda Weneskoski opiskeli pianonsoittoa Helsingin musiikkiopistossa Sigrid Schnéevoigtin johdolla vuosina 1910–1915 ja toimi sen jälkeen pianonsoiton opettajana Oulussa, Tampereella ja Helsingissä. Vuonna 1928 hänet kiinnitettiin Yleisradioon, minkä jälkeen hän soitti paljon radio-ohjelmissa ja säesti äänilevyillä. Weneskosken puoliso vuodesta 1917 oli kapellimestari Ilmari Weneskoski, ja heidän poikansa oli muusikko Jorma Weneskoski. Gerda Weneskoskelle myönnettiin Pro Finlandia -mitali 1956.


title: Litiumhydroksidi

text: Litiumhydroksidi (LiOH) on epäorgaaninen yhdiste, jota käytetään avaruussukkuloissa ilmaa puhdistavan vaikutuksensa vuoksi. Litiumhydroksidi absorboi ilmasta hiilidioksidia tuottaen litiumkarbonaattia ja vettä seuraavasti:


title: Litiumhydroksidi

text: Litiumhydroksidia valmistetaan tyypillisimmin litiumkloridin elektrolyysillä. Muiden alkalimetallihydroksidien tapaan se on hyvin emäksinen yhdiste.


title: Robert Ker Porter

text: Sir Robert Ker Porter (s. 26. huhtikuuta 1777 Durham, Ison-Britannian kuningaskunta – 4. toukokuuta 1842 Pietari, Venäjän keisarikunta) oli brittiläinen taidemaalari, matkailija ja diplomaatti.


title: Robert Ker Porter

text: Porter pääsi Royal Academy of Artsiin, kun hänen äitinsä oli vienyt Porterin tapaamaan taidekoulun johtajaa Benjamin Westiä. Porter kehittyi nopeasti koulussa ja sai Royal Academyn hopeapaletin vuonna 1792 maalauksestaan "The Witch of Endor". Seuraavana vuonna hän sai työkseen maalata Shoreditchin kirkon alttaritaulun ja tämän jälkeen sai monia muitakin toimeksiantoja.


title: Robert Ker Porter

text: Vuonna 1804 Porterista tuli Venäjän tsaarin Aleksanteri I:n historiallinen taidemaalari. Hän julkaisi myös useita kirjoja matkoistaan Venäjällä, Ruotsissa, Georgiassa, Armeniassa ja Persiassa.


title: Robert Ker Porter

text: Vuonna 1826 Porter nimitettiin britannian Venezuelan konsuliksi Caracasiin, jossa hän maalasi myös Simón Bolívarin muotokuvan. Vuonna 1841 Porter palasi Englantiin. Seuraavana vuonna vierailullaan Aleksanteri I:n hovissa Porter kuoli aivohalvaukseen. Hänet on haudattu Pietariin.


title: Robert Ker Porter

text: Porter oli naimisissa venäläisen prinsessan kanssa ja heillä oli yhteisiä lapsia. Porterin siskot Jane ja Anna Maria olivat kirjailijoita.


title: Norjan lähetysseura

text: Norjan lähetysseura (Norske Misjonsselskab, NMS) aloitti toimintansa 180 ihmisen yhdistyksenä Stavangerissa elokuussa 1842. Seuran päämääränä oli levittää kristinuskoa muille kansoille pääasiassa Afrikassa.


title: Norjan lähetysseura

text: Hans Paludan Smith Schreuder oli ensimmäinen lähetyssaarnaaja, joka lähti Afrikkaan zulujen pariin vuonna 1843.


title: Norjan lähetysseura

text: Norjan lähetysseuralla on lähetyssaarnaaja 13 maassa. Maat ovat


title: Norjan lähetysseura

text: Seura levittää sanomaansa myös Lähi-idässä satelliittitelevision avulla, koska useimmissa maissa on laitonta rakentaa kirkkoja.


title: Philosophy

text: Philosophy on neljästi vuodessa ilmestyvä englanninkielinen filosofinen tiedejulkaisu. Sitä julkaisevat The Royal Institute of Philosophy ja Cambridge University Press, ja se on ilmestynyt vuodesta 1926. "Philosophy" julkaisee tieteellisiä artikkeleita sekä keskusteluja ja kirja-arvosteluja. Julkaisua toimittaa Anthony O’Hear.